Zmluva o dielo

uzavretá medzi

Rozhlasom a televíziou Slovenska

a

[•]

Táto Zmluva o dielo (ďalej len „Zmluva“) sa uzatvára podľa príslušných ustanovení zákona 
č. 343/2015 Z. z. o verejnom obstarávaní a o zmene a doplnení niektorých zákonov a podľa ustanovení § 536 a nasl. zákona č. 513/1991 Zb. Obchodného zákonníka medzi zmluvnými stranami:

(1)	Rozhlas a televízia Slovenska
sídlo: Mlynská dolina, 845 45 Bratislava, Slovenská republika
IČO: 47 232 480
IČ DPH: SK2023169973
registrácia: obchodný register OS Bratislava I, oddiel Po, vložka č. 1922/B
konajúca prostredníctvom: PhDr. Jaroslav Rezník, generálny riaditeľ
bankové spojenie: Tatra banka, a.s. Bratislava
IBAN: SK23 11000000002925123845
		
(ďalej len „Objednávateľ“)

(2)	[•]
sídlo: [•]
IČO:  [•]
IČ DPH: [•]
DIČ: [•]
registrácia: [•]
konajúca prostredníctvom: [•]
bankové spojenie: [•]
IBAN: [•]

(ďalej len „Zhotoviteľ“)

(Objednávateľ a Zhotoviteľ ďalej spoločne aj ako „Zmluvné strany“ alebo jednotlivo aj ako „Zmluvná strana“).

PREAMBULA

A.	Objednávateľ uskutočnil verejné obstarávanie na predmet zákazky ODVODNENIE STRECHY – PLUVIA prostredníctvom dynamického nákupného systému (ďalej len "DNS"). V uvedenom verejnom obstarávaní bol zriadený dynamický nákupný systém, a uchádzači doň zaradení predložili ponuky v rámci zadávania konkrétnej zákazky. Na základe predložených ponúk bol pri konkrétnom zadávaní zákazky určený úspešný uchádzač, s ktorým bude uzavretá Zmluva. 

B.	Zhotoviteľ bol určený ako úspešný uchádzač vo verejnom obstarávaní definovanom pod bodom A vyššie. Zhotoviteľ ako renomovaná spoločnosť v oblasti stavebníctva má záujem zhotoviť pre Objednávateľa v súlade s touto Zmluvou Dielo (ako je tento pojem zadefinovaný nižšie).

C.	Objednávateľ má záujem uzatvoriť so Zhotoviteľom túto Zmluvu tak, aby za podmienok v nej stanovených mohol Zhotoviteľ zhotoviť Dielo (ako je tento pojem zadefinovaný nižšie). 

  
Článok 1	Definície
1.1	Ak nie je v tejto Zmluve výslovne dohodnuté inak, nasledujúce pojmy uvádzané s veľkým začiatočným písmenom majú nižšie uvedený význam:

Cena	má význam uvedený v bode 6.1.1 tejto Zmluvy; 	
Časový harmonogram	znamená diagram znázorňujúci časový sled a dobu trvania jednotlivých prác vykonávaných v súvislosti so zhotovením Diela a vykonaním celej Rekonštrukcie;	
Denný harmonogram	znamená diagram znázorňujúci záväznú odhadovanú časovú náročnosť  jednotlivých prác potrebných na zhotovenie Diela t.j. aké množstvo prác a za aký čas je Zhotoviteľ schopný zhotoviť Dielo;	
Dielo 	má význam uvedený v bode 3.1 tejto Zmluvy; Dielom sa rozumie aj akákoľvek časť Diela, ktorého rozsah je bližšie špecifikovaný vo Výzve na plnenie v zmysle bodu 5.1. Zmluvy;	
Doklady k Dielu 	majú význam uvedený v bode 9.1 tejto Zmluvy;	
Kontrolný a skúšobný plán	znamená kontrolný a skúšobný plán stavby Diela vypracovaný Zhotoviteľom spôsobom a za podmienok uvedených v bode 5.1 a 9.6.1 tejto Zmluvy;	
Materiál	znamená akékoľvek stavebné alebo súvisiace materiály, výrobky, zariadenia, inštalácie, konštrukcie, komponenty alebo technológie;	
Obchodný zákonník 	znamená zákon č. 513/1991 Zb. Obchodný zákonník v znení neskorších predpisov;	
Objednávateľ 	má význam uvedený v záhlaví tejto Zmluvy;	
Opis predmetu zákazky	vymedzenie Diela v Súťažných podkladoch pre potreby Verejného obstarávania;	
Orgán	znamená akýkoľvek orgán verejnej správy, alebo akákoľvek iná inštitúcia, subjekt alebo osoba, ktorí sú v zmysle Právnych predpisov oprávnení vykonávať právomoc, prijímať rozhodnutia alebo plniť iné úlohy alebo funkcie v oblasti verejnej správy vo všetkých veciach a oblastiach súvisiacich so zhotovením, certifikáciou, užívaním, prevádzkou alebo údržbou Diela alebo realizáciou plnení v zmysle tejto Zmluvy; 	
Podstatná vada 	znamená právnu alebo faktickú vadu Diela, ktorá (i) ohrozuje statiku alebo bezpečnosť Diela, (ii) ohrozuje zdravie a bezpečnosť osôb, (iii) bráni riadnemu alebo plnohodnotnému užívaniu Diela; 
	
Ponuka	ponuka Zhotoviteľa predložená do Verejného obstarávania;	
Právne predpisy	znamenajú platné všeobecne záväzné právne predpisy, ktoré sú súčasťou právneho poriadku Slovenskej republiky, ako aj legislatíva Európskej únie platná a účinná v Slovenskej republike, vrátane Technických noriem a predpisov o bezpečnosti a ochrane zdravia pri práci a protipožiarnej ochrane;	
Preberací  protokol	má význam uvedený v bode 14.3.1 tejto Zmluvy;	
Realizačný projekt	znamená realizačný projekt stavby - Obnova a modernizácia obalového plášťa RTVS fasády štúdiového a vysielacieho bloku fasády štúdiového bloku (súpisné č. 5953, na parc. č. 2920/6 a 2914) vypracovaný doc. Ing. arch. Ing. Milan Palko, PhD  a realizačný projekt stavby - Rekonštrukcia striech a fasád vybraných objektov v areáli RTVS: Štúdiový a vysielací blok, Trafostanica, Štúdiový blok a Montážna hala, Rozhlas a televízia Slovenska, Mlynská dolina, 845 45 Bratislava vypracovaný Ing. Petrom Sivoňom, PhD. a Ing. Stanislavom Šutliakom, PhD.;	
Rekonštrukcia
 	znamená obnova a modernizácia obalového plášťa RTVS a rekonštrukcia striech a fasád v zmysle Realizačného projektu; 	
Stavebný denník	znamená dokument, ktorý je súčasť dokumentácie na Stavenisku vedený v zmysle zákona č. 50/1976 Zb. Stavebného zákona  Objednávateľom pre celú Rekonštrukciu;	
Stavenisko	priestor, v ktorom sa vykonávajú v rámci Rekonštrukcie a v zmysle Realizačného projektu stavebno-inžinierske práce a  priestor, v ktorom sa vykonávajú výkopové práce, zemné práce, stavebné úpravy, búracie práce, rekonštrukčné práce a renovačné práce, montáž a demontáž konštrukčných prvkov, demontáž, opravy vrátane technického, technologického a energetického vybavenia stavieb, odvodňovacie práce, údržba, udržiavacie práce vrátane maliarskych prác a čistiacich prác a vypratávanie staveniska po skončení prác;	
RTVS	znamená Rozhlas a televízia Slovenska;	
Stavebný zákon	znamená zákon č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov;	
Subdodávateľ 	má význam uvedený v bode 8.6.1 tejto Zmluvy; 	
Súťažné podklady	znamenajú Súťažné podklady použité vo Verejnom obstarávaní obsahujúce Opis predmetu zákazky;	
Technické normy 	znamenajú technické predpisy a normy v zmysle zákona č. 56/2018 Z. z.  o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, vrátane ich nezáväzných častí, ako aj štandardy a iné obdobné určenia akosti a bezpečnosti, ktoré budú platiť počas zhotovovania Diela;
	
Verejné obstarávanie	je konkrétna zákazka na obstaranie predmetu zákazky zadávaná v rámci DNS vyhláseného pod č. 13806 – MUP vo Vestníku verejného obstarávania č. 196/2018 zo dňa 03.10.2018;	
Vyššia moc	má význam uvedený v bode 17.2.1 tejto Zmluvy;	
Východiskové podklady	majú význam uvedený v bode 4.1 tejto Zmluvy; 	
Výzva na plnenie	Výzva Objednávateľa doručená Zhotoviteľovi na začatie realizácie časti Diela definovanej v predmetnej výzve v zmysle bodu 5.1. Zmluvy.	
Zákon o registri partnerov verejného sektora	zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;	
Zákon o stavebných výrobkoch	znamená zákon č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov;	
Zákon o verejných prácach	znamená zákon č. 254/1998 Z. z. o verejných prácach v znení neskorších predpisov;	
Zákon o verejnom obstarávaní 	znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; 	
Zádržné	má význam uvedený v bode 6.5.1 tejto Zmluvy;	
Záručná doba	má význam uvedený v bode 16.1 tejto Zmluvy;	
Zhotoviteľ 	má význam uvedený v záhlaví tejto Zmluvy;	
Zmena Diela	má význam uvedený v bode 7.1.1 tejto Zmluvy;	
Zmluva 	znamená táto Zmluva o dielo, vrátane akýchkoľvek jej príloh, doplnení, úprav a dodatkov;	
Zmluvná strana alebo Zmluvné strany 	majú význam uvedený v záhlaví tejto Zmluvy;	
Zodpovedný zástupca alebo Zodpovední zástupcovia	majú význam uvedený v bode 19.1 tejto Zmluvy;	

1.2	Ak z kontextu tejto Zmluvy nevyplýva niečo iné, alebo Zmluva výslovne neustanovuje inak:
1.2.1	odkaz na ustanovenie právneho predpisu alebo zmluvy sa vzťahuje na ustanovenie platné v zmysle neskorších doplnkov, dodatkov alebo zmien;
1.2.2	odkaz na právny predpis je odkazom na právny predpis Slovenskej republiky;
1.2.3	odkaz na článok, ustanovenie alebo prílohu je odkazom na článok, ustanovenie alebo prílohu tejto Zmluvy;
1.2.4	prílohy predstavujú neoddeliteľnú súčasť tejto Zmluvy;
1.2.5	osoba znamená, podľa kontextu, fyzickú alebo právnickú osobu a zahŕňa aj jej právnych nástupcov a dovolených postupníkov;
1.2.6	výrazy uvedené s veľkým písmenom v jednotnom čísle označujú aj výrazy v množnom čísle a naopak; 
1.2.7	nadpisy v tejto Zmluve slúžia len pre prehľadnosť a nemajú vplyv na výklad Zmluvy.

Článok 2	Predmet Zmluvy

2.1	V súlade s podmienkami tejto Zmluvy sa Zhotoviteľ zaväzuje zhotoviť na vlastné náklady a nebezpečenstvo, v dohodnutej dobe a kvalite Dielo a Objednávateľ sa zaväzuje takto vykonané Dielo od Zhotoviteľa prevziať a zaplatiť Zhotoviteľovi za jeho vykonanie Cenu.
Článok 3	Dielo

3.1	Dielo
Zhotoviteľ sa zaväzuje, že za podmienok uvedených v tejto Zmluve zhotoví dielo - ODVODNENIE STRECHY – PLUVIA podľa špecifikácie uvedenej v Prílohe č. 1  tejto zmluvy - Východiskové informácie (ďalej len „Dielo“) spôsobom a v rozsahu bližšie špecifikovanom v jednotlivých Výzvach na plnenie v súlade s Časovým harmonogramom.
 
3.2	Rozsah Diela
3.2.1	Zhotoviteľ je povinný v rámci zhotovenia Diela komplexne vykonať všetky stavebné a technologické práce, činnosti a dodávky súvisiace s realizáciou Diela.
3.2.2	Bez toho, aby tým boli dotknuté ostatné ustanovenia tejto Zmluvy, Dielo zahŕňa aj  nasledovné činnosti: 
(i)	vybudovanie doplnkových objektov staveniska Zhotoviteľom, prevádzka, údržba a likvidácia doplnkových objektov zariadenia časti Staveniska; 
(ii)	vykonanie všetkých predpísaných, potrebných alebo dohodnutých skúšok, revízií, atestov a certifikácií v súvislosti s vykonanými prácami a dodávkami;
(iii)	vypracovanie a dodanie Dokladov o Diele v rozsahu podľa tejto Zmluvy;
(iv)	zabezpečenie kompletných dokladov týkajúcich sa realizácie Diela a jeho kvality potrebných na odovzdanie Diela a poskytnutie všetkej súčinnosti potrebnej pri zabezpečovaní príslušných povolení potrebných na zhotovenie a užívanie Diela, ktoré nie sú predmetom tejto Zmluvy, podľa pokynov a požiadaviek Objednávateľa;
(v)	zaškolenie Objednávateľa v súvislosti s používaním technológií a zariadení, ktoré budú zabudované alebo budú tvoriť súčasť Diela;
(vi)	odstránenie vád a nedorobkov v zmysle príslušných ustanovení tejto Zmluvy;

Článok 4	Východiskové podklady pre zhotovenie Diela

4.1	Rozsah podkladov
Východiskovými podkladmi pre zhotovenie Diela sú nasledujúce doklady a dokumentácia (ďalej len „Východiskové podklady“):
(i)	Opis predmetu zákazky a Zoznam ekvivalentných výrobkov/produktov/ materiálov, ktorý Zhotoviteľ predložil vo verejnom obstarávaní uvedený v Prílohe č. 1 tejto zmluvy; 
(ii)	Realizačný projekt;
(iii)	Plán organizácie výstavby ( ďalej len „POV“).
4.2	Realizačný projekt vzhľadom na jeho rozsiahlosť spolu s POV boli odovzdané Zhotoviteľovi pred podpisom tejto Zmluvy v elektronickej verzii a príslušné časti projektovej dokumentácie boli odovzdané v tlačenej verzii pri podpise zmluvy. Zhotoviteľ podpisom tejto Zmluvy vyhlasuje, že mal dostatok času na jeho podrobné naštudovanie
4.3	Úplnosť a dostatočnosť podkladov
Zhotoviteľ vyhlasuje a podpisom tejto Zmluvy záväzne potvrdzuje nasledujúce skutočnosti a zaväzuje sa splniť nasledujúce povinnosti:
(i)	Zhotoviteľ sa dôkladne a s odbornou starostlivosťou oboznámil s Východiskovými podkladmi, osvojuje si ich a nemá voči nim žiadne výhrady a pripomienky;
(ii)	Zhotoviteľ považuje Východiskové podklady za vhodné a jednoznačné pre zhotovenie Diela, spĺňajúce požiadavky Právnych predpisov, bez nedostatkov, ktoré by boli prekážkou pre riadne zhotovenia Diela v súlade s touto Zmluvou;
(iii)	Zhotoviteľ preberá zodpovednosť za akékoľvek prípadné chyby, nedostatky alebo neúplnosť Východiskových podkladov zistených v priebehu realizácie Diela a zaväzuje               sa vykonať ich nápravu bez zbytočného odkladu a na vlastné náklady. Pre zamedzenie pochybností, Zhotoviteľ sa zaväzuje najmä, nie však výlučne, vykonať bez zbytočného odkladu, na vlastné náklady a bez akýchkoľvek nárokov voči Objednávateľovi všetky práce naviac, výkony alebo plnenia spôsobené alebo vyvolané vadami Východiskových podkladov;
(iv)	Žiadne chyby, nedostatky alebo neúplnosť Východiskových podkladov nebudú mať vplyv na úplnosť a kvalitu Diela, na termín zhotovenia Diela alebo jeho akejkoľvek časti, ani na výšku Ceny.
 
Článok 5	Čas zhotovenia Diela

5.1	Časový harmonogram
5.1.1	Zhotoviteľ sa zaväzuje, že Dielo a jeho jednotlivé časti riadne zhotoví podľa Časového harmonogramu zostaveného Objednávateľom na základe jemu predloženého záväzného Denného harmonogramu prác. Časový harmonogram je Objednávateľ povinný dodať Zhotoviteľovi minimálne 30 dní pred odoslaním výzvy na plnenie, ak nie je Zmluvnými stranami dohodnuté inak.  
5.1.2	Zhotoviteľ do 10 dní od doručenia Časového harmonogramu podľa 5.1.1 vypracuje a odovzdá Objednávateľovi kontrolný a skúšobný plán.
5.1.3	Zhotoviteľ sa zaväzuje, že najneskôr do 5 pracovných dní od doručenej Výzvy na plnenie Objednávateľa prostredníctvom mailu na adresu kontaktnej osoby Zhotoviteľa začne s plnením častí Diela, ktoré bude podrobne definované v doručenej Výzve na plnenie vyhotovenej v súlade s Časovým harmonogramom.
5.1.4	Predmetom každej Výzvy Objednávateľa na plnenie časti Diela bude určenie času zhotovenia časti Diela, predmet plnenia časti Diela, rozsah plnenia časti Diela, presná poloha plnenia časti Diela v súlade s Časovým harmonogramom.
5.1.5	Výzvy Objednávateľa na plnenie časti diela bude Objednávateľ vystavovať postupne a podľa potreby s ohľadom na priebeh ostatných prác vykonávajúcich  v rámci Rekonštrukcie vyplývajúcich z Časového harmonogramu 
5.1.6	Pre zamedzenie pochybností, Zhotoviteľ sa zaväzuje, že Dielo riadne dokončí a protokolárne odovzdá Objednávateľovi v súlade s Časovým harmonogramom v termíne do [•]  dní, spôsobom a za podmienok uvedených v tejto Zmluve. Termín zhotovenia diela  začína plynúť od prvého dňa začatia zhotovenia Diela v zmysle bodu 5.1.3. tejto Zmluvy.

5.2	Úprava časového harmonogramu, omeškanie
5.2.1	Pokiaľ táto Zmluva neurčuje inak, akákoľvek zmena termínu je možná len na základe uzavretia písomného dodatku k tejto Zmluve. 
5.2.2	Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti alebo skutočnosti, ktorá bráni alebo sťažuje včasné alebo riadne vykonanie Diela podľa tejto Zmluvy, alebo môže spôsobiť omeškanie Zhotoviteľa s vykonaním Diela alebo splnením jeho záväzkov podľa tejto Zmluvy.
5.2.3	Ak z postupu prác na realizácii Diela je zrejmé, že nebudú dodržané termíny zhotovenia Diela alebo jeho jednotlivých častí, a omeškanie nie je dôsledkom udalostí alebo skutočností podľa bodu 5.3.1 tejto Zmluvy, je Zhotoviteľ povinný na vyzvanie Objednávateľa a bez toho, aby tým bola dotknutá kvalita Diela, vykonať bez zbytočného odkladu také opatrenia, ktoré urýchlia postup zhotovovania Diela a splnenie uvedených termínov. Zhotoviteľ nie je oprávnený požadovať od Objednávateľa akúkoľvek odmenu alebo odplatu za takéto opatrenia alebo náhradu vzniknutých nákladov alebo škody spôsobenej vykonaním týchto opatrení.                                  Ak opatrenia prijaté Zhotoviteľom na splnenie jeho povinností podľa tohto bodu Zmluvy spôsobia Objednávateľovi dodatočné náklady, najmä nie však len, v súvislosti s kontrolou prác vykonávaných v noci, počas víkendov a sviatkov, je Zhotoviteľ povinný tieto náklady Objednávateľovi uhradiť. 
  
5.3	Oprávnené omeškanie
5.3.1	Zmluvné strany sa dohodli, že v prípade ak dôjde k omeškaniu so zhotovením a vykonaním Diela alebo jeho akejkoľvek časti alebo k prerušeniu alebo pozastaveniu zhotovovania Diela alebo jeho akejkoľvek časti z dôvodu prekážky (i) na strane Objednávateľa, najmä úpravou Časového harmonogramu z dôvodu prevádzkových potrieb Objednávateľa v mieste zhotovenia Diela (výroba programu a vysielania Objednávateľa), neposkytnutím povinnej súčinnosti, omeškaním s prevzatím Diela alebo jeho časti alebo kontrolou dokončenia Diela alebo jeho časti, alebo (ii) spočívajúcej v okolnosti Vyššej moci, predlžujú sa primerane o čas existencie uvedenej prekážky dohodnuté termíny na zhotovenie a dokončenie Diela alebo jeho jednotlivých častí v zmysle bodu 5.1.6. tejto zmluvy. 
5.3.2	Oprávneným omeškaním podľa tohto bodu nie je vznik alebo existencia prekážky z dôvodov na strane Zhotoviteľa alebo vznik takých okolností, ktoré nastali nezávisle od vôle Zhotoviteľa, avšak pri postupe s odbornou starostlivosťou a vynaložení primeraného úsilia ich bolo možné predvídať, odvrátiť a prekonať.

Článok 6	Cena a platobné podmienky

6.1	Výška Ceny
6.1.1	Zmluvné strany sa dohodli, že Objednávateľ zaplatí Zhotoviteľovi za Dielo vykonané riadne a včas a v súlade s Ponukou a podmienkami tejto Zmluvy v zmysle Výzvy na plnenie, najviac však maximálnu cenu v celkovej výške [•] EUR (slovom: [•] EUR) (ďalej len „Cena“).Cena Diela a termín pre zhotovenie Diela tvorí Prílohu č. 2 tejto Zmluvy.
6.1.2	Cena predstavuje úplnú a konečnú cenu za Dielo a zahŕňa akékoľvek náklady Zhotoviteľa súvisiace s riadnym a včasných vykonaním Diela a plnením jeho záväzkov podľa tejto Zmluvy.
6.1.3	Cena je uvedená bez dane z pridanej hodnoty (DPH), ktorá bude k Cene alebo jej akejkoľvek časti účtovaná podľa príslušných Právnych predpisov účinných v čase vystavenia príslušného daňového dokladu. 
6.1.4	Cena je stanovená dohodou Zmluvných strán ako výsledok Verejného obstarávania v súlade so Zákonom o verejnom obstarávaní. Cena bola ponúknutá Zhotoviteľom po dôkladnom oboznámení sa Zhotoviteľa s Východiskovými podkladmi. Zhotoviteľ nemá nárok na zvýšenie Ceny v prípade, ak sa Východiskové podklady v priebehu realizácie Diela ukážu ako chybné, neúplné alebo nedostatočné.
6.1.5	Zmluvné strany berú na vedomie, že Objednávateľ použije na zhotovenie Diela finančné prostriedky na základe Zmluvy č. MK-57/2017/M o zabezpečení služieb verejnosti v oblasti rozhlasového vysielania a televízneho vysielania na roky 2018-2022 a v zmysle jej dodatkov pre rok 2018, položka č. 7.5.6 ZsŠ. 

6.2	Platobné podmienky
6.2.1	Zmluvné strany sa dohodli, že Objednávateľ uhradí dojednanú Cenu za Dielo v rozsahu a výške vyplývajúcej z jednotlivých Výziev na plnenie,  a to spôsobom a za podmienok  uvedených v bode 6.3. tejto Zmluvy. Zhotoviteľ je oprávnený fakturovať Cenu Diela za zhotovenia Diela vyčíslenú v zmysle prechádzajúcej vety, až po odovzdaní Diela v zmysle čl. 14 tejto zmluvy. 

6.3	Fakturácia
6.3.1	Akékoľvek platby podľa tejto Zmluvy budú vykonané na základe faktúry vystavenej Zhotoviteľom a doručenej Objednávateľovi.
6.3.2	Splatnosť faktúr je tridsať (30) dní odo dňa doručenia faktúry Objednávateľovi zo strany Zhotoviteľa. 
6.3.3	Faktúra musí obsahovať všetky náležitosti v zmysle Právnych predpisov. Súčasťou faktúry musí byť Preberací  protokol zhotovenia Diela odsúhlasený a podpísaný stavebným dozorom Objednávateľa a Zodpovedným zástupcom Objednávateľa. Pokiaľ faktúra nebude vystavená podľa predchádzajúcej vety, Objednávateľ je oprávnený vrátiť faktúru Zhotoviteľovi v lehote splatnosti bez zaplatenia. Oprávneným vrátením faktúry sa plynutie lehoty splatnosti zastaví a nová lehota splatnosti začína plynúť dňom doručenia opravenej faktúry.
6.3.4	Pokiaľ Objednávateľ nesúhlasí s výškou fakturovanej sumy, je Objednávateľ povinný Zhotoviteľovi bez zbytočného odkladu oznámiť, akú časť fakturovanej sumy považuje za neoprávnenú, a dôvody, pre ktoré rozporuje túto časť fakturovanej sumy. Zmluvné strany sa zaväzujú vyriešiť rozpor ohľadom fakturovanej sumy bez zbytočného odkladu a v dobrej viere do desiatich (10) dní odo dňa doručenia reklamácie faktúry Zhotoviteľovi. Doručením reklamácie faktúry Zhotoviteľovi sa plynutie lehoty splatnosti zastaví a nová lehota splatnosti začína plynúť dňom vyriešenia sporu medzi Zmluvnými stranami.

6.4	Úhrada Ceny
6.4.1	Platba sa považuje za uhradenú odpísaním z účtu Objednávateľa. Akékoľvek zrážky alebo poplatky súvisiace s platbou znáša Objednávateľ.
6.4.2	Dielo alebo časti Diela, ktoré vykazujú preukázateľný nesúlad s touto Zmluvou alebo pokynmi Objednávateľa, neoprávnené alebo nedovolené zmeny Diela alebo práce vykonané nad stanovený rozsah Diela, práce a plnenia spôsobené alebo vyvolané chybami, nedostatkami alebo neúplnosťou Východiskových podkladov, ako aj vadne vykonané časti Diela nie je Objednávateľ povinný zaplatiť.
6.4.3	Úhrada faktúr neznamená súhlas Objednávateľa s kvalitou vykonaného Diela alebo jeho príslušnej časti, alebo potvrdenie, že je Dielo bez vád, alebo vzdanie sa nárokov Objednávateľa z vád Diela alebo zo záruky.

6.5	Zádržné
6.5.1	Zmluvné strany sa dohodli, že Objednávateľ je oprávnený zadržať (nezaplatiť) sumu vo výške 10 % Ceny ako zádržné na zabezpečenie práva Objednávateľa na riadne a včasné zhotovenie Diela, odstránenie vád Diela a splnenie ostatných záväzkov Zhotoviteľa podľa tejto Zmluvy (ďalej len „Zádržné“). 
6.5.2	Zádržné bude uvoľnené Zhotoviteľovi za nasledujúcich podmienok a v nasledujúcom rozsahu, po jednostrannom započítaní (odpočítaní) prípadných nárokov Objednávateľa voči Zhotoviteľovi z titulu vád Diela, omeškania Zhotoviteľa s vykonaním Diela  alebo porušenia iných záväzkov Zhotoviteľa podľa tejto Zmluvy:
(i)	50 % z čiastky predstavujúcej Zádržné do tridsiatich (30) dní po protokolárnom prevzatí Diela Objednávateľom v zmysle tejto Zmluvy a písomnom potvrdení Objednávateľa, že Zhotoviteľ odstránil všetky vady a nedorobky Diela uvedené v Preberacom protokole v súlade s touto Zmluvou;
(ii)	50 % z čiastky predstavujúcej Zádržné do siedmich (7) dní po uplynutí Záručnej doby. 
6.5.3	Časť Zádržného podľa bodu 6.5.2 (ii) tejto Zmluvy môže byť vyplatená Zhotoviteľovi aj oproti predloženiu neodvolateľnej bankovej záruky vydanej renomovanou bankou so sídlom v Slovenskej republike alebo pobočkou zahraničnej banky v Slovenskej republike, vopred odsúhlasenej Objednávateľom, ktorej platnosť neskončí skôr ako uplynutím piatich (5) rokov po protokolárnom prevzatí celého Diela Objednávateľom v súlade s touto Zmluvou, v ktorej banka písomne vyhlási, že pre prípad porušenia záväzkov Zhotoviteľa vyplývajúcich z tejto Zmluvy bez akýchkoľvek námietok a na prvú výzvu uspokojí Objednávateľa uhradením peňažnej sumy v požadovanej výške, najviac však do výšky časti Zádržného podľa bodu 6.5.2 (i) tejto Zmluvy.

Článok 7	Zmena Diela

7.1	Požiadavka na zmenu Diela
7.1.1	Ak je to v súlade so Zákonom o verejnom obstarávaní, Objednávateľ má právo písomne požiadať Zhotoviteľa o zmenu Diela oproti jeho rozsahu v zmysle tejto Zmluvy v priebehu celého zhotovovania Diela (ďalej len „Zmena Diela“). Súčasťou požiadavky je dostatočná špecifikácia požadovanej Zmeny Diela.
7.1.2	Zmluvné strany sa zaväzujú v dobrej viere a bez zbytočného odkladu pristúpiť k rokovaniam o podmienkach, za ktorých je obojstranne možné vykonať požadovanú Zmenu Diela. Ak k dohode o podmienkach Zmeny Diela nedôjde do tridsiatich (30) dní odo dňa doručenia požiadavky na Zmenu Diela Zhotoviteľovi, a Zmluvné strany sa nedohodnú na inom postupe, na požadovanú Zmenu Diela sa nebude prihliadať.  
7.1.3	V prípade dohody Zmluvných strán o Zmene Diela budú záväzný spôsob a podmienky realizácie Zmeny Diela potvrdené vo forme písomného dodatku k tejto Zmluve.
7.1.4	Až do uplynutia lehoty podľa bodu 7.1.2 tejto Zmluvy alebo uzavretia dodatku podľa bodu 7.1.3 tejto Zmluvy je Zhotoviteľ povinný pokračovať v zhotovovaní Diela v pôvodnom rozsahu, pokiaľ neobdrží iný písomný pokyn od Objednávateľa.

7.2	Zmena Diela bez výhrad 
7.2.1	Pokiaľ Zmena Diela nemá vplyv na Cenu alebo časový harmonogram realizácie Diela, alebo spočíva v zmenšení rozsahu alebo neuskutočnení niektorej dohodnutej časti prác, činností alebo výkonov z akéhokoľvek dôvodu, alebo v nepoužití niektorých Materiálov podľa tejto Zmluvy a takýto postup je v súlade so Zákonom o verejnom obstarávaní, je Zhotoviteľ povinný bez výhrad a aj bez uzavretia dodatku k tejto Zmluve, alebo v prípade výslovnej požiadavky Objednávateľa na základe dodatku k tejto Zmluve, akceptovať a vykonať Zmenu Diela a primerane k jej rozsahu znížiť fakturovanú Cenu alebo jej príslušnú časť.

7.3	Návrhy Zhotoviteľa
7.3.1	Zhotoviteľ môže počas zhotovovania Diela predkladať Objednávateľovi návrhy na racionalizačné opatrenia, ktoré pri zachovaní požadovaného rozsahu a kvality Diela môžu znížiť celkové náklady na jeho realizáciu. Vykonanie takýchto opatrení je možné len s predchádzajúcim súhlasom Objednávateľa a na základe uzavretia dodatku k tejto Zmluve, ktorý bude bližšie špecifikovať podmienky ich realizácie.

Článok 8	Podmienky zhotovenia Diela

8.1	Spôsob zhotovovania Diela
8.1.1	Zhotoviteľ je povinný vykonať a zhotoviť Dielo:
(i)	na vlastné náklady a nebezpečenstvo, riadne a včas, bez vád a nedorobkov v súlade s požiadavkami Objednávateľa uvedenými vo Výzve na plnenie časti Diela, v Časovom harmonograme v spojení s Realizačným projektom;
(ii)	s odbornou starostlivosťou, v súlade so zaužívanou odbornou praxou a postupmi a aktuálnymi poznatkami v danej oblasti; 
(iii)	v súlade so Zmluvou a jej prílohami, podľa Východiskových podkladov, v zmysle požiadaviek vyplývajúcich z Povolení, v súlade s Právnymi predpismi a požadovanými technologickými postupmi a podľa pokynov Objednávateľa;
(iv)	výlučne s použitím Materiálu zodpovedajúceho tejto Zmluve alebo jej prílohám.
8.1.2	Zhotoviteľ vyhlasuje a podpisom tejto Zmluvy záväzne potvrdzuje, že sa dôkladne a s odbornou starostlivosťou oboznámil s rozsahom a povahou Diela, sú mu známe všetky technické, kvalitatívne a iné podmienky potrebné pre realizáciu Diela, a je dostatočne odborne spôsobilý a technologicky, technicky a personálne pripravený na kvalitnú realizáciu Diela v zmysle podmienok tejto Zmluvy.

8.2	Miesto zhotovovania Diela
Miestom zhotovovania Diela je: objekt RTVS, Mlynská dolina, 845 45 Bratislava bližšie špecifikovaný v Realizačnom projekte.

8.3	Vlastníctvo a prechod nebezpečenstva
8.3.1	Zmluvné strany sa dohodli, že Objednávateľ je vlastníkom zhotovovaného Diela a jeho jednotlivých častí a súčastí počas celej doby realizácie Diela. 
8.3.2	Nebezpečenstvo škody na Diele a jeho jednotlivých častiach znáša Zhotoviteľ počas celej doby realizácie Diela. Nebezpečenstvo škody na Diele a jeho jednotlivých častiach prechádza na Objednávateľa dňom protokolárneho prevzatia Diela Objednávateľom v súlade s touto Zmluvou. 
8.3.3	Zhotoviteľ zostáva vlastníkom Materiálu, ktorý dodal na zhotovenie Diela, až do okamihu jeho zabudovania alebo použitia na realizáciu Diela, kedy sa jeho vlastníkom stáva Objednávateľ.
8.3.4	Všetky veci a podklady, ktoré boli Objednávateľom odovzdané Zhotoviteľovi za účelom zhotovenia Diela a nestali sa súčasťou Diela, zostávajú vo vlastníctve Objednávateľa. Zhotoviteľ je povinný vrátiť Objednávateľovi veci a podklady podľa predchádzajúcej vety bez zbytočného odkladu po výzve Objednávateľa, najneskôr však v deň protokolárneho prevzatia Diela Objednávateľom v zmysle tejto Zmluvy; uvedené neplatí pre veci a podklady, ktoré Zhotoviteľ preukázateľne a oprávnene spotreboval v rámci plnenia svojich záväzkov zo Zmluvy, alebo sú nutné pre riadne ukončenie Diela.  

8.4	Ochrana a bezpečnosť, škody pri výstavbe Diela 
8.4.1	Zhotoviteľ sa zaväzuje vykonať všetky opatrenia, vrátane preventívnych opatrení, na ochranu Diela pred vznikom akýchkoľvek škôd, a zabezpečiť protipožiarnu ochranu Diela. V prípade vzniku škody na Diele až do okamihu jeho protokolárneho prevzatia Objednávateľom v zmysle tejto Zmluvy je Zhotoviteľ povinný, bez ohľadu na dôvod alebo okolnosti vzniku škody, na svoje náklady škodu odstrániť v čo najkratšom čase.
8.4.2	V rámci plnenia svojich povinností sa Zhotoviteľ zaväzuje, okrem iného, zabezpečiť ochranu Diela pred poveternostnými vplyvmi, najmä dažďom, vodou, vetrom, snehom a mrazom; pokiaľ je to nevyhnutné pre ochranu Diela alebo pre riadny a plynulý postup prác na jeho zhotovovaní. Zhotoviteľ zabezpečí vysušovanie a dočasné vykurovanie. Zhotoviteľ je povinný zabezpečiť, že dokončené časti Diela budú podľa možností a charakteru jednotlivých častí riadne uzavreté, nebude v nich prebiehať príprava na ďalšie práce, nebude v nich skladovaný materiál, ani nebudú iným spôsobom vystavené hrozbe poškodenia alebo znehodnotenia.
8.4.3	Zhotoviteľ je rovnako zodpovedný za ochranu konštrukcií a rozvodov podzemných a nadzemných inžinierskych sietí nachádzajúcich sa na stavenisku Diela alebo v jeho bezprostrednom susedstve. Zhotoviteľ sa zaväzuje v spolupráci so správcami uvedených sietí zabezpečiť na vlastné náklady preverenie, zameranie a vytýčenie všetkých sietí nachádzajúcich sa na stavenisku a v jeho bezprostrednom okolí a ich náležitú ochranu. Prípadné kolízie s rozvodmi sietí zakreslenými vo Východiskových podkladoch a rozvodmi zistenými v priebehu prác sa Zhotoviteľ zaväzuje bezodkladne vyriešiť v súčinnosti so stavebným dozorom Objednávateľa a správcami dotknutých sietí na vlastné náklady. Zhotoviteľ je povinný vykonávať práce v súlade s požiadavkami existujúcich alebo budúcich správcov inžinierskych stavieb a sietí.
8.4.4	Zhotoviteľ je zodpovedný za škody spôsobené ním alebo Subdodávateľmi počas opravných prác alebo prác, ktoré Zhotoviteľ uskutoční počas Záručnej doby.
8.4.5	Zhotoviteľ zodpovedá aj za škodu spôsobenú na majetku alebo zdraví tretích osôb v súvislosti s výstavbou Diela. Zhotoviteľ je povinný prijať všetky primerané opatrenia na zabránenie vzniku takýchto škôd.
8.4.6	Zhotoviteľ je povinný pri vykonávaní Diela v plnom rozsahu dodržiavať Právne predpisy v oblasti bezpečnosti a ochrany zdravia pri práci a ochrany životného prostredia. Ak porušením týchto predpisov vznikne škoda, uhrádza ju v plnej výške Zhotoviteľ. Zhotoviteľ je povinný bezodkladne upozorniť Objednávateľa na možné nebezpečenstvá a riziká.

8.5	Dostatočnosť a kvalifikácia personálu, vhodnosť použitého Materiálu 
8.5.1	Zhotoviteľ sa zaväzuje vykonať Dielo prostredníctvom personálu, ktorého počet a zloženie bude dostatočný a zodpovedajúci povahe a rozsahu Diela a dohodnutým termínom jeho realizácie, a ktorý bude disponovať náležitou kvalifikáciou a odbornými znalosťami a skúsenosťami pre riadne a včasné vykonanie Diela v súlade s touto  Zmluvou. 
8.5.2	Zhotoviteľ vyhlasuje, že Dielo bude realizovať prostredníctvom svojich zamestnancov a/alebo prostredníctvom Subdodávateľov, pri ktorých neporušuje zákaz nelegálneho zamestnávania. Zhotoviteľ sa zaväzuje realizovať Dielo tak, aby nedošlo k porušeniu zákazu vykonávania nelegálnej práce a nelegálneho zamestnávania stanoveného osobitným predpisom. V prípade, že Zhotoviteľ poruší svoj záväzok podľa predchádzajúcej vety a v súvislosti s tým a/alebo v dôsledku toho, bude Objednávateľovi uložená príslušným orgánom verejnej moci sankcia, je Zhotoviteľ povinný nahradiť Objednávateľovi všetku škodu, ktorá mu v dôsledku takejto sankcie vznikla. Nárok na náhradu škody podľa predchádzajúcej vety sa vzťahuje predovšetkým na prípad uloženia pokuty za porušenie zákazu prijať prácu alebo službu, ktorú na základe zmluvy dodáva alebo poskytuje právnická osoba alebo fyzická osoba prostredníctvom fyzickej osoby, ktorú táto osoba nelegálne zamestnáva.
8.5.3	Pri zhotovovaní Diela a jeho jednotlivých častí je Zhotoviteľ povinný používať Materiál dohodnutý, predpísaný alebo vyžadovaný v tejto Zmluve a jej prílohách. 
8.5.4	Ak na dodávku niektorej časti Diela neboli dohodnuté osobitné podmienky pre voľbu Materiálu určeného k jej vykonaniu, použitý Materiál musí byť všeobecne vysokej kvality, dosahovať vlastnosti a technické a technologické parametre určené alebo vyžadované Realizačným projektom, Povoleniami a Právnymi predpismi, zodpovedať príslušným a platným atestom, technologickým postupom určeným výrobcami týchto Materiálov a aktuálnym poznatkom a postupom v čase zhotovovania Diela, spĺňať estetické požiadavky vzhľadom k charakteru Diela a mať také vlastnosti, aby počas predpokladanej životnosti Diela bola pri jeho bežnej údržbe zaručená požadovaná mechanická pevnosť a stabilita, bezpečnosť, hygienické požiadavky, ochrana zdravia a životného prostredia.
8.5.5	Zhotoviteľ je oprávnený použiť Materiál, ktorý nezodpovedá tejto Zmluve alebo jej prílohám, len s predchádzajúcim súhlasom Objednávateľa. V prípade porušenia uvedenej povinnosti je Zhotoviteľ na požiadanie Objednávateľa povinný takýto Materiál na vlastné náklady odstrániť a nahradiť Materiálom spĺňajúcim kritériá stanovené touto Zmluvou.

8.6	Subdodávatelia 
8.6.1	V súlade so zákonom o verejnom obstarávaní Objednávateľ je povinný Zhotoviteľovi umožniť vykonanie Diela alebo jeho jednotlivých častí aj prostredníctvom subdodávateľov. Zhotoviteľ  je oprávnený zabezpečiť vykonanie diela alebo jeho jednotlivých častí výlučne prostredníctvom subdodávateľov uvedených v Prílohe č. 4 (ďalej len „Zoznam subdodávateľov“) tejto Zmluvy (ďalej len „Subdodávatelia“). 
8.6.2	Subdodávatelia musia disponovať náležitými platnými oprávneniami, odbornou kvalifikáciou a skúsenosťami na zhotovenie príslušnej časti Diela. Pri výkone prác prostredníctvom Subdodávateľov je Zhotoviteľ v plnom rozsahu zodpovedný voči Objednávateľovi za včasné a riadne zhotovenie Diela a jeho jednotlivých častí tak, akoby Dielo vykonával sám.
8.6.3	V Prílohe č. 4 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
8.6.4	Zhotoviteľ je povinný zapracovať podmienky tejto Zmluvy do zmlúv so Subdodávateľmi.
8.6.5	V prípade, že počas trvania tejto Zmluvy bude mať Zhotoviteľ záujem zmeniť ktorúkoľvek osobu Subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: 
8.6.5.1	Zhotoviteľ písomne požiada Objednávateľa o súhlas so zmenou v osobe Subdodávateľa, pričom: 
8.6.5.1.1	v žiadosti uvedie identifikáciu osoby, ktorá sa má stať Subdodávateľom, 
8.6.5.1.2	v žiadosti uvedie špecifikáciu príslušnej časti Diela, ktorá má byť zhotovovaná prostredníctvom navrhovanej osoby Subdodávateľa, 
8.6.5.1.3	v žiadosti uvedie termín, od ktorého má byť zmena Subdodávateľa vykonaná, ktorý nesmie byť kratší ako 30 dní odo dňa doručenia tejto žiadosti Objednávateľovi, 
8.6.5.1.4	v žiadosti uvedie, či s ohľadom na výšku odplaty, ktorú bude Zhotoviteľ platiť Subdodávateľovi za ním poskytované plnenie, má Subdodávateľ povinnosť zapísať sa do registra partnerov verejného sektora,
8.6.5.1.5	k žiadosti pripojí nové navrhované znemie Zoznamu subdodávateľov v minimálne 2 vyhotoveniach podpísaných Zhotoviteľom.
8.6.6	Objednávateľ žiadosť Zhotoviteľa: 
8.6.6.1	odsúhlasí, a to zaslaním zo strany Objednávateľa podpísaného Zoznamu subdodávateľov Zhotoviteľovi alebo 
8.6.6.2	odmietne, pričom v oznámení o odmietnutí žiadosti Zhotoviteľa uvedie dôvody odmietnutia. 
8.6.7	Osoba, ktorá sa má stať Subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany Objednávateľa. 
8.6.8	V prípade odmietnutia žiadosti Zhotoviteľa o zmenu v osobe Subdodávateľa zo strany Objednávateľa, je Zhotoviteľ oprávnený navrhnúť tú istú osobu ako Subdodávateľa až po splnení podmienok vytknutých Objednávateľom v odmietnutí žiadosti Zhotoviteľ o zmenu v osobe Subdodávateľa.
8.6.9	Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“). 
8.7	Nakladanie s odpadmi
8.7.1	Zhotoviteľ je povinný zbierať, triediť a následne zabezpečiť likvidáciu odpadov, ktoré vzniknú v súvislosti s činnosťou Zhotoviteľa podľa tejto Zmluvy, v súlade s Právnymi predpismi a platnými ekologickými štandardmi.
8.7.2	Spracovanie alebo likvidáciu odpadov zabezpečí Zhotoviteľ na vlastné náklady.
8.7.3	Ak si Zhotoviteľ nesplní povinnosti pri nakladaní s odpadmi, je Objednávateľ oprávnený odstrániť takéto odpady a nečistoty sám alebo zabezpečiť ich odstránenie treťou osobou, to všetko na náklady Zhotoviteľa.
8.8	Obmedzenia pri zhotovovaní Diela 
8.8.1	Zhotoviteľ berie na vedomie, že súčasne so zhotovovaním Diela môžu byť zo strany tretích osôb vykonávané ďalšie stavebné práce súvisiace s realizáciou Rekonštrukcie, v dôsledku čoho môže dôjsť k rôznym obmedzeniam pri vykonávaní Diela podľa tejto Zmluvy, a to najmä v prístupe Zhotoviteľa na Stavenisko. Zhotoviteľ výslovne súhlasí, že mu nevzniknú žiadne osobitné práva alebo nároky súvisiace alebo vyplývajúce z obmedzení realizácie Diela v dôsledku vykonávania takýchto stavebných prác tretími osobami. Objednávateľ vyvinie všetko úsilie, ktoré od neho možno spravodlivo požadovať, aby umožnil Zhotoviteľovi skoordinovať svoju činnosť so stavebnými prácami tretích osôb podľa tohto bodu Zmluvy.
8.8.2	Realizácia predmetu Zmluvy bude prebiehať za plnej prevádzky a preto si Objednávateľ vyhradzuje právo upravovať Časový harmonogram jednotlivých prác Zhotoviteľa počas ich plnenia, a to zápisom v Stavebnom denníku. Zhotoviteľ výkon svojej činnosti pri plnení predmetu Zmluvy plne prispôsobí prevádzkovým potrebám Objednávateľa. Zhotoviteľ bude dielo vykonávať tak, aby neprišlo k obmedzeniu užívania priestorov Objednávateľa, prípadne, ak si to realizácia prác na Diele bude vyžadovať, tak skráti takéto obmedzenie na najmenší nevyhnutný rozsah.
8.9	Požiadavky BOZP
8.9.1	Zhotoviteľ sa zaväzuje pri plnení predmetu zmluvy v priestoroch RTVS ako aj na miestach, kde dochádza k plneniu predmetu zmluvy: 
(i)	v plnom rozsahu zabezpečiť, aby boli rešpektované a dodržiavané  všeobecne záväzné právne predpisy bezpečnosti a ochrany zdravia pri práci ako aj osobitné predpisy v oblasti BOZP platné v SR , a vykonávať všetky  úkony v súlade s týmito predpismi, predovšetkým zákon č. 124/2006 o BOZP v znení neskorších predpisov a súvisiacich predpisov, vyhl. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenie vlády  SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, Zákon NR SR č. 355/2007 Z. z.  o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, nar. vl. č. 253/2006 Z.z. o ochrane zamestnancov pred rizikami súvisiacimi a expozíciou azbestu pri práci.
(ii)	zabezpečiť účasť osôb (zamestnancov zhotoviteľa alebo iných osôb určených na výkon prác pri plnení predmetu zmluvy), pred výkonom prác na vstupnom oboznámení z interných predpisov  BOZP Objednávateľa a s plánom BOZP, pričom v plnom rozsahu zodpovedá počas zhotovovania diela za dodržiavanie právnych predpisov podľa ods. 8.9.1. (i) u svojich zamestnancov, popr. u zamestnancov subdodávateľa.,
(iii)	zabezpečiť dodržiavanie bezpečnostných pokynov, bezpečnostných                                a zdravotných označení, poprípade výstražného značenia v priestoroch Objednávateľa, 
(iv)	zabezpečiť, že osoby ním určené za účelom plnenia predmetu zmluvy,  sa nebudú svojvoľne a bez sprievodu určenej osoby Objednávateľa pohybovať mimo priestorov vyhradených na plnenie predmetu zmluvy,
(v)	zabezpečiť, aby v rámci plnenia predmetu zmluvy vykonávali odborné práce vyplývajúce z osobitných predpisov v oblasti BOZP len odborne a zdravotne spôsobilé osoby a zasahovali do technických zariadení RTVS len osoby odborne a zdravotne spôsobilé, a to v súlade s predmetom zmluvy a všeobecne záväznými právnymi predpismi,
(vi)	upozorniť zodpovedného zamestnanca Objednávateľa na prípadné  riziká vyplývajúce z plnenia predmetu zmluvy, ak tieto majú vplyv na zamestnancov Objednávateľa alebo iné osoby pri plnení predmetu zmluvy,   
(vii)	zodpovedať  v plnom rozsahu za prípadnú vzniknutú škodu, ktorá vznikne Objednávateľovi v dôsledku nedodržania všeobecne záväzných právnych predpisov bezpečnosti a ochrany zdravia pri práci, ako aj osobitných  predpisov v oblasti BOZP platné v SR pri plnení predmetu zmluvy, a to  samotným účastníkom zmluvy alebo osobami ním určenými na plnenie predmetu zmluvy, 
(viii)	zabezpečiť oznamovaciu povinnosť v prípade úrazu, nebezpečenstva alebo ohrozenia poverenej (zodpovednej) osobe za  Objednávateľa.      
8.9.2	Zhotoviteľ je povinný dodať Objednávateľovi do troch (3) pracovných dní od podpisu zmluvy všetky technologické postupy a typy technických zariadení, ktoré budú použité pri zhotovovaní diela za účelom ich doplnenia a dopracovania do Plánu BOZP.
8.9.3	Objednávateľ zabezpečí, že najneskôr dňom prevzatia časti Staveniska Zhotoviteľom mu predloží Plán BOZP doplnený a dopracovaný o všetky technologické postupy a typy technických zariadení, ktoré budú Zhotoviteľom použité pri zhotovovaní diela.   

8.10	Práva duševného vlastníctva
8.10.1	Zhotoviteľ je povinný vykonávať všetky činnosti podľa tejto Zmluvy tak, aby neporušoval žiadne práva duševného vlastníctva tretích osôb, najmä autorské práva, patenty alebo iné práva priemyselného vlastníctva.
8.10.2	Zhotoviteľ je povinný zabezpečiť si všetky potrebné licencie alebo povolenia na používanie práv, ktoré sú chránené autorským právom alebo iným právom duševného vlastníctva.
8.10.3	V rozsahu, v akom budú predmetom práv duševného vlastníctva, Zhotoviteľ udeľuje Objednávateľovi výhradnú, neodvolateľnú, vecne, časovo a územne neobmedzenú licenciu (súhlas) na použitie akýchkoľvek dokumentov, dokladov, dokumentácie alebo iných výsledkov činnosti Zhotoviteľa podľa tejto Zmluvy, či už ako celku alebo ich jednotlivých častí, a to akýmkoľvek spôsobom, na akýkoľvek účel a v najširšom rozsahu prípustnom podľa príslušných Právnych predpisov, s právom udeľovať tretím osobám sublicenciu v rovnakom rozsahu a za rovnakých podmienok ku všetkým alebo len ku niektorým právam vyplývajúcim z tejto licencie. V rozsahu, v akom Zhotoviteľ nie je oprávnený udeliť licenciu podľa predchádzajúcej vety, sa Zhotoviteľ zaväzuje zabezpečiť, že táto licencia bude udelená Objednávateľovi nositeľmi príslušných práv duševného vlastníctva, alebo bude Objednávateľovi umožnené využívať tieto práva iným prípustným spôsobom, za podmienok ako sú uvedené v tomto bode Zmluvy. Všetky náklady alebo poplatky spojené s udelením licencie zo strany Zhotoviteľa alebo tretích osôb sú súčasťou ceny za Dielo.           
8.10.4	Zhotoviteľ zodpovedá za to, aby Objednávateľ neprišiel k ujme ani nebol žalovaný v dôsledku porušenia povinnosti Zhotoviteľa podľa tohto bodu Zmluvy.

Článok 9	Doklady o Diele

9.1	Zhotoviteľ je povinný na vlastné náklady vyhotoviť, systematicky zhromažďovať a viesť dokumentáciu a doklady o Diele uvedené v tomto Článku Zmluvy („Doklady o Diele“). 
9.2	Zhotoviteľ sa zaväzuje vyhotovovať a zhromažďovať Doklady o Diele priebežne popri realizácii Diela. Doklady o Diele sa musia udržiavať v riadnom stave, chrániť proti zneužitiu, poškodeniu, odcudzeniu a neoprávnenej manipulácii. Za riadne vedenie a manipuláciu s Dokladmi o Diele je zodpovedný stavbyvedúci Zhotoviteľa. Objednávateľ je oprávnený vykonávať kontrolu Dokladov o Diele počas celej realizácie Diela. 
9.3	Vyhotovené Doklady o Diele budú od začatia zhotovovania Diela až do jeho odovzdania Objednávateľovi uložené na stavenisku, ak sa Zmluvné strany nedohodnú inak. Zhotoviteľ je povinný protokolárne odovzdať originály jednotlivých Dokladov o Diele stavebnému dozoru Objednávateľa alebo inému poverenému Zodpovednému zástupcovi Objednávateľa v termínoch uvedených v tomto Článku Zmluvy. Ak o to Objednávateľ požiada, Zhotoviteľ odovzdá Objednávateľovi kópie jednotlivých Dokladov o Diele aj pred takto dohodnutými termínmi. 
9.4	Manuál užívania Diela
9.4.1	Zhotoviteľ zabezpečí na vlastné náklady vypracovanie manuálu užívania Diela, ktorý slúži užívateľovi k zabezpečeniu potrebnej starostlivosti o dokončené Dielo, aby nedošlo k poškodeniu Diela alebo jeho predčasnému opotrebovaniu alebo k ohrozeniu tretích osôb a ich majetku.
9.4.2	Návrh manuálu Zhotoviteľ prerokuje vopred s projektantom Objednávateľa.
9.4.3	Originál manuálu bude odovzdaný Objednávateľovi najneskôr pri protokolárnom odovzdaní Diela v troch (3) vyhotoveniach.
9.5	Prevádzkové predpisy
9.5.1	Zhotoviteľ zabezpečí podľa platných Právnych predpisov prevádzkové predpisy všetkých zariadení uvedených v príslušnej časti Realizačného projektu vzťahujúceho sa na predmet zmluvy.
9.5.2	Originály prevádzkových predpisov budú odovzdané Objednávateľovi najneskôr pri protokolárnom odovzdaní Diela v troch (3) vyhotoveniach.
9.6	Dokumentácia o kvalite Diela
9.6.1	Zhotoviteľ je povinný na vlastné náklady viesť a zhromažďovať dokumentáciu o kvalite Diela, ktorá obsahuje najmä:
a)	Dokumentáciu Materiálov
Osvedčenia o vhodnosti Materiálov na stavebné časti Diela, doklady o overení vlastnosti Materiálov – certifikáty a iné dokumenty vyžadované v zmysle Právnych predpisov; a
Kontrolný a skúšobný plán písomne potvrdený Zhotoviteľom po vykonaní Diela a všetky doklady o jeho plnení, najmä doklady o vykonaní naplánovaných kontrolných činností a skúšok, o preverovaní kvality použitých Materiálov a iné dokumenty vyplývajúce zo Zmluvy a jej príloh.
b)	Dokumentácia o kvalite stavebných a montážnych prác
Doklady o spôsobilosti na výkon prác Zhotoviteľa a Subdodávateľov, t.j. oprávnenia na výkon stavebných prác a technológií, schopnosť a odborná zdatnosť na vykonávanie požadovaných stavebných prác a technológií; 
Doklady o dodržaní povinností v priebehu prác od začatia až po ukončenie Diela;
Doklad o vytýčení časti stavby Diela,  ak to vyplýva z povahy prác na zhotovení Diela
Doklady o odovzdaní a preberaní prác Subdodávateľov;
Revízne správy, atesty, osvedčenia o akosti a kompletnosti jednotlivých zariadení, meracie protokoly, záručné listy tovarov a zariadení, ako aj ďalšiu dodávateľskú dokumentáciu, ak to vyplýva z povahy prác na zhotovení Diela;
Doklady o odstránení chýb a nedorobkov;
9.6.2	Originál dokumentácie o kvalite Diela bude odovzdaný koordinátorovi stavebných prác a stavebnému dozoru Objednávateľa najneskôr pri protokolárnom odovzdaní Diela  v troch (3) vyhotoveniach. 
9.6.3	V prípade dokladov o odstránení chýb a nedorobkov identifikovaných v Preberacom protokole budú ich originály odovzdané koordinátorovi stavebných prác a stavebnému dozoru Objednávateľa v lehotách dohodnutých v Preberacom protokole, inak najneskôr do uplynutia lehoty určenej na odstránenie týchto vád a nedorobkov.
9.7	Ďalšie doklady v súvislosti s Dielom
9.7.1	Okrem vyššie uvedených Dokladov k Dielu sa Zhotoviteľ zaväzuje zabezpečiť a odovzdať Objednávateľovi aj nasledujúce doklady a dokumenty týkajúce sa Diela:
a)	Doklady o likvidácii  odpadov;
b)	Všetky dokumenty a podklady týkajúce sa činnosti Zhotoviteľa podľa tejto Zmluvy potrebné pre vypracovanie projektu skutočného vyhotovenia Diela;
c)	Kópie fotodokumentácie zakrytých častí rozvodov s identifikačným označením miesta a s dátumom a časom zhotovenia na každej snímke, v elektronickej forme na CD, ak takáto fotodokumentácia nebola odovzdaná ako súčasť stavebného  denníka;
d)	Akékoľvek iné Doklady vyžadované v súvislosti so zhotovením Diela, jeho užívaním podľa Právnych predpisov, najmä Stavebného zákona, Zákona o stavebných výrobkoch a Zákona o verejných prácach;
e)	Projekt skutočného vyhotovenia diela.
9.7.2	Pokiaľ táto Zmluva neurčuje inak, je Zhotoviteľ povinný odovzdať koordinátorovi stavebných prác Objednávateľa originály dokladov uvedených v tomto bode Zmluvy najneskôr pri odovzdaní Diela v troch (3) vyhotoveniach.

Článok 10	Geodetické práce

Neaplikuje sa.

Článok 11	Pokyny a kontrola zo strany Objednávateľa

11.1	Pokyny
11.1.1	Pri zhotovovaní Diela sa Zhotoviteľ zaväzuje dodržiavať pokyny Objednávateľa.
11.1.2	Zhotoviteľ je povinný bez zbytočného odkladu oznámiť Objednávateľovi nevhodnosť pokynu Objednávateľa. Nevhodným pokynom sa rozumie najmä pokyn, ktorý je nesprávny, neúplný, môže Objednávateľovi spôsobiť ujmu, alebo odporuje uznávaným technickým postupom alebo pravidlám alebo Právnym predpisom, alebo by jeho realizácia spôsobila neprimerané ťažkosti alebo neprimerané výdavky.
11.1.3	Zhotoviteľ oznámi uvedené skutočnosti Objednávateľovi včas a zreteľne tak, aby pre Objednávateľa boli dôsledky vykonania alebo nevykonania takéhoto pokynu zrejmé a aby mal Objednávateľ dostatok času na oznámenie reagovať. 
11.1.4	Zhotoviteľ nie je oprávnený postupovať podľa takéhoto nevhodného pokynu až do okamihu, kedy obdrží vyjadrenie Objednávateľa, v ktorom výslovne trvá na vykonaní pokynu napriek upozorneniam Zhotoviteľa. V prípade prerušenia prác z tohto dôvodu nie je Zhotoviteľ v omeškaní so zhotovovaním Diela.
11.2	Kontrola
11.2.1	Objednávateľ je oprávnený vykonávať priebežnú kontrolu plnenia tejto Zmluvy sám alebo prostredníctvom tretej osoby a Zhotoviteľ je povinný poskytnúť všetku súčinnosť.
11.2.2	V rámci výkonu kontroly je Objednávateľ oprávnený kontrolovať vykonávanie množstva a kvality prác a upozorniť Zhotoviteľa na prípadné nedostatky alebo vady s požiadavkou na ich odstránenie v primeranej lehote. Objednávateľ môže nariadiť Zhotoviteľovi, aby odstránil, zbúral alebo znovu postavil ktorúkoľvek časť Diela, ktorá bola zhotovená z Materiálov alebo postupmi nezodpovedajúcim požiadavkám tejto Zmluvy.  Ďalej v rámci kontroly BOZP zo strany Objednávateľa má právo  upozorniť Zhotoviteľa na nedodržiavanie bezpečnostných predpisov, poprípade Objednávateľ môže zakázať práce pri porušovaní predpisov BOZP.
11.2.3	Objednávateľ má právo okamžite vykázať pracovníka Zhotoviteľa alebo Subdodávateľa z miesta zhotovenia Diela v prípade porušenia pracovnej disciplíny a bezpečnostných predpisov. V prípade opakujúcich sa nedostatkov má právo požiadať o výmenu konkrétnych pracovníkov a Zhotoviteľ má povinnosť neodkladne vyhovieť tejto požiadavke.  
11.2.4	V prípade, ak nedôjde k náprave vytýkaných nedostatkov, je Objednávateľ oprávnený zadržať Zhotoviteľovi tie platby, ktoré sa týkajú časti Diela, pri ktorej boli nedostatky identifikované. Objednávateľ súčasne môže vykonať nápravu zistených nedostatkov alebo zabezpečiť jej vykonanie treťou osobou na náklady Zhotoviteľa.
11.2.5	Pre sledovanie postupu zhotovovania Diela  je Objednávateľ oprávnený organizovať v mieste zhotovenia Diela  operatívne porady a kontrolné dni, na ktoré bude pozývať účastníkov, vyhotovovať zápisy o ich priebehu a posielať ich účastníkom. Zhotoviteľ je povinný sa operatívnych porád a kontrolného dňa zúčastniť a poskytnúť potrebné informácie, vysvetlenia a podklady.
11.2.6	Zhotoviteľ je povinný na výzvu Objednávateľa zabezpečiť koordinačné porady za prítomnosti zástupcov subdodávok a prizvať stavbyvedúceho Zhotoviteľa a prípadne ďalšie osoby, ktorých prítomnosť Objednávateľ požaduje. Ďalej je povinný zúčastňovať sa pracovných porád a kontrol na mieste zhotovovania Diela, ktoré bude v priebehu realizácie Diela zvolávať Objednávateľ (spravidla raz týždenne).
11.3	Kontroly zakrývaných prác
11.3.1	Objednávateľ je oprávnený skontrolovať práce a konštrukcie pred ich zakrytím, okrem iného uloženie odpadového potrubia pred zakrytím a všetkých dilatačných špár a zvislých a vodorovných hydroizolácií. Zhotoviteľ je povinný vyzvať Objednávateľa a stavebný dozor Objednávateľa na preverenie zakrývaných konštrukcií v priebehu výstavby najmenej tri (3) pracovné dni vopred, a to zápisom do stavebného denníka, pričom Zhotoviteľ je povinný vziať do úvahy, že kontrolná činnosť sa vykonáva počas pracovného času. Zhotoviteľ je povinný zaistiť prístup ku kontrolovaným prácam a konštrukciám tak, aby Objednávateľ alebo stavebný dozor Objednávateľa mohol túto kontrolu vykonať s odbornou starostlivosťou. Kontrola zakrývacích prác Objednávateľom nemá vplyv na zodpovednosť Zhotoviteľa za vady diela.
11.3.2	Súhlas či nesúhlas so zakrytím kontrolovanej časti Diela vydá Objednávateľ alebo stavebný dozor Objednávateľa bez zbytočného meškania po jej preverení, a to písomne formou zápisu do stavebného denníka, s prípadným odkazom na vypracovaný osobitný protokol o kontrole zakrývanej časti Diela. 
11.3.3	Ku kontrole zakrývaných prác je Zhotoviteľ povinný predložiť všetky výsledky o vykonaných skúškach, akosti Materiálov použitých na zakrývaných prácach, certifikáty a atesty. V prípade, že by zakrytím prác došlo k zneprístupneniu iných častí Diela a znemožneniu ich budúcej kontroly, predloží Zhotoviteľ ku kontrole zakrývaných prác zodpovedajúce dokumenty ohľadne týchto častí Diela.
11.3.4	Pokiaľ sa Objednávateľ nezúčastní kontroly zakrývaných prác alebo konštrukcií, alebo ak do troch dní nevyjadrí súhlas / nesúhlas podľa tohto Článku Zmluvy, má Zhotoviteľ právo túto časť Diela zakryť. V prípade žiadosti Objednávateľa je Zhotoviteľ povinný túto časť Diela dodatočne odkryť, pričom náklady s tým spojené znáša Zhotoviteľ v prípade vadného vykonania zakrytej časti Diela, inak tieto náklady znáša Objednávateľ. 
11.4	Skúšky
11.4.1	Zhotoviteľ je povinný kontrolovať akosť dodávok Materiálov a preverovať doklady o dodávkach Materiálov. Zhotoviteľ je rovnako povinný preverovať doklady o všetkých vykonaných priebežných skúškach a meraniach dokladajúcich kvalitu a spôsobilosť Diela a jeho častí, preverovať a kontrolovať dodržiavanie hygienických požiadaviek, požiadaviek požiarnej ochrany, bezpečnosti, ochrany zdravia pri práci a životného prostredia.
11.4.2	Zoznam všetkých čiastkových a komplexných skúšok (najmä tlaková skúška pre systém podtlakového odvodnenia a taktiež revízia elektroinštalácie) spojených s plnením predmetu Zmluvy spolu s určením, čo je účelom a cieľom skúšky, aké sú nutné podmienky na ich vykonanie (doklady, stavebná pripravenosť, dokončenosť a funkčnosť súvisiacich a podmienených stavieb alebo ich častí, klimatické podmienky a pod.), aký bude priebeh skúšky z hľadiska technologického postupu a času, kto musí byť prítomný pri skúške a aký musí byť ich výsledok, aby boli uznané za vyhovujúce, je uvedený v Kontrolnom a skúšobnom pláne.    
11.4.3	O konaní jednotlivých skúšok vyrozumie Zhotoviteľ Objednávateľa a ďalšie zainteresované strany zápisom do stavebného denníka najmenej tri (3) pracovné dni vopred. Ak nebude možné jednotlivé skúšky vykonať, dohodnú sa Zmluvné strany, akým náhradným spôsobom preukáže Zhotoviteľ spôsobilosť Diela, prípadne jeho časti. Hneď ako odpadne prekážka, ktorá bráni vykonaniu skúšky, je Zhotoviteľ povinný skúšky vykonať dodatočne, a to v potrebnom rozsahu.
11.4.4	Výsledok skúšok bude doložený formou písomného zápisu, prípadne protokolu o ich vykonaní.
11.4.5	Objednávateľ si môže vyžiadať za úhradu a v dohodnutej lehote dodatočné skúšky potvrdzujúce kvalitu zhotoveného Diela, ktoré považuje za potrebné. Pokiaľ výsledok skúšky nebude vyhovujúci, znáša náklady na jej vykonanie Zhotoviteľ.

Článok 12	Stavenisko

12.1	Odovzdanie časti Staveniska
12.1.1	Objednávateľ je povinný odovzdať Zhotoviteľovi časť Staveniska bližšie špecifikovanú v pláne organizácie výstavby ( ďalej len“ POV“) ( ďalej len „ časť Staveniska „ ) pred doručením prvej Výzvy na plnenie Zhotoviteľovi v zmysle bodu 5.1. tejto zmluvy.
12.1.2	Zhotoviteľ vyhlasuje a podpisom tejto Zmluvy záväzne potvrdzuje, že pred uzavretím Zmluvy vykonal v potrebnom rozsahu prehliadku a kontrolu časti Staveniska, oboznámil sa v dostatočnom rozsahu s hydrologickými, ekologickými a ďalšími podmienkami časti Staveniska a jeho prostredia, typom podložia vrátane podzemných podmienok, bez ohľadu na to, či boli predvídateľné alebo nie, ako aj pôdou, tvarom a typom staveniska za účelom identifikácie prípadných prekážok realizácie Diela, a považuje časť Staveniska za vhodné a pripravené na realizáciu Diela v zmysle tejto Zmluvy.
12.2	Zariadenie časti Staveniska
12.2.1	Objednávateľ sa zaväzuje zabezpečiť na vlastné náklady prípravu, zariadenie, vybavenie a oplotenie areálu Staveniska v potrebnom rozsahu podľa projektu POV počas celej doby  Rekonštrukcie  a zhotovovania Diela. Objednávateľ  zabezpečí viditeľné označenie miesta zhotovovania Diela/ Stavenisko a príjazd a výjazd na Stavenisko. Objednávateľ zabezpečuje pre časť Staveniska hygienické zariadenia v rozsahu určenom podľa všeobecne záväzným právnym predpisov. Objednávateľ umožní Zhotoviteľovi v časti Staveniska osadiť 1 ( jednu ) vlastnú unimobunku alebo 1 ( jeden ) kancelársky alebo 1 ( jeden ) obytný kontajner.
12.2.2	Objednávateľ je povinný zabezpečiť Zhotoviteľovi bod napojenia na elektrinu a vodu po celú dobu vykonávania Diela až do vypratania Staveniska, najskôr však od odovzdania časti Staveniska v zmysle bodu 12.1. tejto Zmluvy. 
12.3	Prevádzka, údržba a ochrana staveniska
12.3.1	Zhotoviteľ zodpovedá v plnom rozsahu za dodržiavanie Právnych predpisov na časti Staveniska predovšetkým bezpečnostných a požiarnych predpisov a predpisov ochrany životného prostredia. Pokiaľ porušením uvedenej povinnosti vznikne škoda Objednávateľovi alebo tretej osobe, uhradí túto škodu Zhotoviteľ. 
12.3.2	Zhotoviteľ je povinný udržiavať na časti Staveniska poriadok a čistotu a je povinný bez meškania odstraňovať odpady a nečistoty vzniknuté pri vykonávaní Diela. Zhotoviteľ zodpovedá za čistotu komunikácií, po ktorých dováža Materiál a mechanizmy a odváža z časti Staveniska  iný odpad. 
12.3.3	Zhotoviteľ sa zaväzuje, že nebude časť Staveniska využívať na iné účely, ako je realizácia Diela v súlade s príslušnými Právnymi predpismi a podmienkami tejto Zmluvy a v rámci časti Staveniska bude všetky priestory využívať v súlade s ich určením. 
12.3.4	Zhotoviteľ zodpovedá v plnom rozsahu za dodržiavanie predpisov bezpečnosti a ochrany zdravia pri stavebných prácach a  za bezpečnosť a ochranu zdravia všetkých osôb v priestore časti Staveniska a zabezpečuje, aby osoby Zhotoviteľa a subdodávateľov pohybujúce sa po časti Staveniska boli odborne a zdravotne spôsobilí na vykonávané stavebné práce, osoby boli vybavené ochrannými pracovnými pomôckami. 
12.3.5	Zhotoviteľ znáša nebezpečenstvo škody na všetkých veciach vnesených na časť Staveniska v súvislosti so zhotovovaním Diela (dovezený Materiál, pracovné nástroje, náradie a zariadenia a pod.), a to počas celej doby zhotovovania Diela. 
12.4	Vypratanie časti Staveniska
12.4.1	Po ukončení prác sa Zhotoviteľ zaväzuje vypratať časť Staveniska vrátane všetkých zariadení, dočasných budov a konštrukcií použitých pri zhotovení Diela a prebytočných Materiálov, a to najneskôr do [5]dní od výzvy Objednávateľa v zmysle tejto Zmluvy. V prípade, že tak Zhotoviteľ neurobí, je Objednávateľ oprávnený na náklady Zhotoviteľa vypratať časť Staveniska sám alebo zabezpečiť jeho vypratanie treťou osobou, pričom nenesie žiadnu zodpovednosť za škodu na odstránených veciach.

Článok 13	Stavebný denník

13.1	Objednávateľ vedie Stavebný denník pre celú Rekonštrukciu, do ktorého bude zapisovať všetky skutočnosti rozhodujúce pre celú Rekonštrukciu ako aj pre  zhotovenie Diela.
13.2	Stavbyvedúci Zhotoviteľa sa zaväzuje počnúc dňom prevzatia časti Staveniska zapisovať do Stavebného denníka v denných záznamoch údaje o časovom postupe prác v súvislosti so zhotovením Diela, ich akosti, zdôvodnenie odchýliek vykonaných prác od Východiskových podkladov, údaje o počte zamestnancov, počte mechanizmov a množstve realizovaných druhov prác a klimatické podmienky.
13.3	Zápisom do Stavebného denníka v súvislosti so zhotovením Diela bude poverený stavbyvedúci Zhotoviteľa. Stavebný denník sa musí nachádzať v kancelárií koordinátora stavebných prác Objednávateľa a musí byť vždy prístupný stavebnému dozoru, autorskému dozoru, Objednávateľovi a dotknutým Orgánom.
13.4	Za Objednávateľa vykonáva zápisy v Stavebnom denníku odborný stavebný dozor Objednávateľa. Okrem stavbyvedúceho Zhotoviteľa a stavebného dozoru Objednávateľa, koordinátora stavebných prác Objednávateľa môže do Stavebného denníka vykonávať potrebné záznamy iba koordinátor bezpečnosti práce, autorský dozor, projektant alebo iný Zodpovedný zástupca Objednávateľa alebo zástupcovia dotknutých Orgánov, prípadne ďalšie osoby podľa dohody Zmluvných strán. 
13.5	Zápisy do Stavebného denníka v súvislosti so zhotovením Diela čitateľne zapisuje a podpisuje stavbyvedúci  Zhotoviteľa vždy v ten deň, kedy boli práce súvisiace so zhotovení Diela vykonané alebo keď nastanú okolnosti brániace ich výkonu, alebo je potrebné riešiť ďalší postup prác. Všetky strany Stavebného denníka musia byť očíslované a označené názvom stavby. Medzi jednotlivými záznamami nesmú byť vynechané voľné miesta. 
13.6	Pokiaľ stavbyvedúci Zhotoviteľa nesúhlasí so zápisom, ktorý vykoná Objednávateľ alebo jeho Zodpovedný zástupca, musí k tomuto zápisu zaujať svoje stanovisko, a to najneskôr do troch (3) pracovných dní. V prípade, že sa tak nestane, platí, že súhlasí s takýmto zápisom.
13.7	Stavebný dozor Objednávateľa je povinný podpisovať, ako aj v prípade potreby sa písomne vyjadrovať k zápisom v Stavebnom denníku vykonaným Zhotoviteľom.
13.8	Zhotoviteľ je povinný včas upozorniť Objednávateľa zápisom v Stavebnom denníku na všetky navrhované alebo potrebné zmeny prác, dodávok, Materiálov alebo postupov v rámci realizácie Diela. Zmeny nesmú mať vplyv na kvalitu Diela. Zápisy v Stavebnom denníku obojstranne odsúhlasené stavbyvedúcim Zhotoviteľa a  Objednávateľom / Zodpovedným zástupcom Objednávateľa nemajú charakter zmeny Zmluvy alebo dodatku k Zmluve, a slúžia, za predpokladu, že boli odsúhlasené Objednávateľom, ako podklad pre uzavretie dodatku k Zmluve. Pre zamedzenie pochybností, Zhotoviteľ nie je oprávnený vykonať akékoľvek zmeny v realizácii Diela podľa tohto bodu Zmluvy, vrátane zmien odsúhlasených Objednávateľom /  Zodpovedným zástupcom Objednávateľa, bez ich odsúhlasenia Objednávateľom vo forme uzavretia príslušného dodatku k Zmluve. 
13.9	Pokiaľ v tomto Článku nie je uvedené inak, platia pre vedenie stavebného denníka ustanovenia príslušných Právnych predpisov.

Článok 14	Odovzdanie Diela

14.1	Odovzdanie Diela
14.1.1	Zhotoviteľ splní svoju povinnosť vykonať Dielo odovzdaním riadne dokončeného Diela Objednávateľovi v termíne určenom touto Zmluvou podľa Časového harmonogramu  v súlade s jednotlivými Výzvami na plnenie častí diela vystavenými Objednávateľom, v dohodnutom rozsahu a kvalite, vrátane vyčistenia Diela a jeho okolia a odovzdania Dokumentov podľa tohto Článku Zmluvy. 
14.1.2	Zhotoviteľ pred  termínom odovzdania Diela určeným vo Výzve na plnenie písomne alebo zápisom v Stavebnom denníku vyzve Objednávateľa k prevzatiu Diela. 
14.1.3	Ak nie je dohodnuté inak v tejto Zmluve, najneskôr spolu s výzvou na prevzatie Diela predloží Zhotoviteľ Objednávateľovi Doklady o Diele a všetky iné dokumenty a doklady preukazujúce riadne, včasné, kvalitné a úplné zhotovenie Diela a splnenie všetkých povinností podľa tejto Zmluvy a Právnych predpisov, najmä, fotodokumentáciu, zápisy o kontrole činností na častiach Diela zakrytých v priebehu jeho realizácie, osvedčenia, certifikáty, meracie protokoly, návody na obsluhu, ako aj všetky iné doklady súvisiace s prácami a dodávkami Zhotoviteľa podľa tejto Zmluvy.
14.1.4	Objednávateľ je oprávnený na základe vlastného rozhodnutia a uváženia prevziať Dielo aj v prípade, ak má vady alebo nedorobky, ktoré nebránia riadnemu užívaniu Diela.
14.1.5	Pre zamedzenie pochybností, a bez ohľadu na ostatné ustanovenia tejto Zmluvy, Dielo sa považuje za prevzaté Objednávateľom okamihom vyhotovenia Preberacieho  protokolu podpísaného oboma Zmluvnými stranami.
14.2	Odmietnutie prevzatia
14.2.1	Objednávateľ nie je povinný prevziať Dielo, ak nie je riadne vykonané, najmä ak v čase, kedy má dôjsť k jeho odovzdaniu, vykazuje Dielo Podstatné vady, ak neboli predložené všetky potrebné alebo dohodnuté dokumenty, alebo ak neboli vykonané všetky potrebné alebo dohodnuté skúšky, certifikáty alebo atesty. Ak Objednávateľ odmietne podpísať Preberací  protokol, spíšu Zmluvné strany zápis, v ktorom uvedú svoje stanoviská a ich odôvodnenie. 
14.2.2	Objednávateľ nie je povinný prevziať Dielo, a to až do riadneho odstránenia vytýkaných nedostatkov Diela.
14.2.3	Zhotoviteľ je povinný bez zbytočného odkladu odstrániť nedostatky identifikované pri preberaní Diela a opakovane vyzvať Objednávateľa na prevzatie primerane podľa postupu uvedeného v tomto Článku Zmluvy.
14.2.4	Až do riadneho prevzatia Diela po odstránení nedostatkov podľa tohto bodu Zmluvy je Zhotoviteľ v omeškaní s dodaním Diela.
14.3	Preberací  protokol 
14.3.1	O odovzdaní a prevzatí Diela vyhotovia Zmluvné strany písomný protokol o odovzdaní a prevzatí Diela podpísaný Zodpovednými osobami oboch Zmluvných strán (ďalej len „Preberací  protokol“) v súlade s článkom 14.1 a článkom 14.2 tejto Zmluvy.
14.3.2	Preberací  protokol bude obsahovať najmä základné údaje dokončeného Diela   daného do užívania Objednávateľovi, záručné obdobie, súpis zistených vád a nedorobkov Diela, dohodu o opatreniach a lehotách na ich odstránenie, prípadne dohodu o iných  nárokoch zo zodpovednosti za vady.  
14.3.3	Preberací  protokol bude vyhotovený v štyroch (4) rovnopisoch, po dva (2) rovnopisy pre každú Zmluvnú stranu.
14.3.4	Zhotoviteľ je povinný odstrániť vady a nedorobky uvedené v Preberacom  protokole bezodplatne najneskôr do piatich (5) dní od odovzdania Diela, pokiaľ sa Objednávateľ a Zhotoviteľ nedohodnú v Preberacom  protokole inak. Objednávateľ potvrdí odstránenie všetkých vád a nedorobkov podľa predchádzajúcej vety bez zbytočného odkladu po ich odstránení Zhotoviteľom.  
14.4	Osobitné ustanovenia
14.4.1	Podpisom Preberacieho protokolu udeľuje Objednávateľ Zhotoviteľovi súhlas na vyfakturovanie Ceny v súlade s touto Zmluvou.  
14.4.2	Udelenie súhlasu podľa predchádzajúceho bodu sa nedotýka práv a povinností Zmluvných strán podľa bodu 6.4 tejto Zmluvy, ani nárokov Objednávateľa voči Zhotoviteľovi z vád Diela alebo zo záruky, alebo nárokov Objednávateľa voči Zhotoviteľovi z porušenia tejto Zmluvy alebo na odškodnenie, alebo nárokov Objednávateľa na dohodnuté zmluvné pokuty alebo iné sankcie.   

Článok 15	Poistenie Zhotoviteľa

15.1	Zhotoviteľ je povinný najneskôr do podpisu zmluvy o Dielo uzavrieť poistné zmluvy, ktoré pokrývajú poistenie zhotovenia Diela, zodpovednosti za škodu spôsobenú pri výkone činnosti podľa tejto Zmluvy, ako aj všetky bežné riziká spôsobilé ohroziť riadne zhotovenie a dodávku Diela s primeraným poistným krytím najmenej vo výške  200 000,00 EUR. Na požiadanie Objednávateľa je Zhotoviteľ povinný preukázať splnenie povinností podľa prechádzajúcej vety predložením príslušných poistných zmlúv alebo poistiek a/alebo dokladu o úhrade poistného.  
15.2	Zhotoviteľ je povinný zabezpečiť primerané poistné krytie u všetkých Subdodávateľov. 
15.3	Zhotoviteľ sa zaväzuje počas trvania tejto Zmluvy udržiavať poistenie v platnosti, riadne platiť poistné a plniť všetky podmienky tak, aby boli všetky prípadné poistné udalosti vysporiadané riadne a včas. Zhotoviteľ je povinný na požiadanie predložiť Objednávateľovi poistnú Zmluvu preukazujúcu trvanie poistenia a akékoľvek súvisiace doklady.

Článok 16	Záruka a reklamácia vád

16.1	Záruka
16.1.1	Zhotoviteľ poskytuje Objednávateľovi záruku na vykonané Dielo v trvaní päť (5) rokov (ďalej len „Záručná doba“). 
16.1.2	Záručná doba sa vzťahuje na Dielo vrátane všetkých jeho častí a súčastí, vecí, materiálov a prác, s výnimkou dodávok, ktorých záručná doba je stanovená inak ich výrobcami, a s ktorou Objednávateľ vopred písomne súhlasil.
16.1.3	Zhotoviteľ zodpovedá za vady, ktoré má Dielo v čase jeho odovzdania Objednávateľovi, a ktoré sa vyskytnú, vzniknú, alebo sa stanú zjavnými počas Záručnej doby.
16.1.4	Záručná doba začína plynúť odo dňa protokolárneho prevzatia Diela Objednávateľom v zmysle tejto Zmluvy. Presný termín ukončenia Záručnej doby uvedú Zmluvné strany v Preberacom protokole. 
16.1.5	Záručná doba neplynie počas doby, kedy Dielo pre vady nemohlo byť užívané riadnym spôsobom, a to od uplatnenia reklamácie vád v súlade s týmto Článkom Zmluvy až do odstránenia vád.
16.1.6	Záruka sa vzťahuje na Dielo za predpokladu riadnej starostlivostí a údržby Diela Objednávateľom. Záruka sa nevzťahuje na prípady násilného poškodenia Diela alebo poškodenia živelnou pohromou.
16.1.7	Zhotoviteľ nezodpovedá za vady Diela, ktoré boli spôsobené použitím vecí poskytnutých Objednávateľom a Zhotoviteľ ani pri vynaložení odbornej starostlivosti nevhodnosť týchto vecí nemohol zistiť, alebo na ne Objednávateľa písomne upozornil a Objednávateľ na ich použití trval. Zhotoviteľ nezodpovedá ani za vady spôsobené dodržiavaním nevhodných pokynov daných Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní písomne trval, alebo ak Zhotoviteľ túto nevhodnosť nemohol zistiť ani pri vynaložení odbornej starostlivosti.
16.2	Reklamácia a nároky z vád Diela
16.2.1	V prípade vzniku akýchkoľvek vád Diela počas záručnej doby je Objednávateľ povinný reklamovať vadu písomne do dvadsať (20) dní, odkedy vadu zistil.
16.2.2	Objednávateľ je oprávnený požadovať od Zhotoviteľa (i) odstránenie vady Diela podľa vlastnej voľby, a to najmä opravou, dodaním náhradného plnenia, dodaním chýbajúceho plnenia alebo odstránením právnych vád v primeranej lehote stanovenej Objednávateľom, alebo (ii) primeranú zľavu z Ceny. 
16.2.3	Bez zbytočného odkladu po doručení reklamácie zo strany Objednávateľa je Zhotoviteľ povinný na vlastné náklady odstrániť vady alebo vyhovieť inému nároku podľa voľby Objednávateľa.
16.2.4	V prípade, že Zhotoviteľ neodstráni vady ani v primeranej lehote stanovenej Objednávateľom, inak najviac v lehote piatich (5) dní od uplatnenia reklamácie, ak sa Zmluvné strany nedohodnú inak v Preberacom protokole, alebo ak Zhotoviteľ vyhlási, že vady neodstráni, Objednávateľ je oprávnený na základe vlastnej voľby (i) zabezpečiť odstránenie vady sám alebo prostredníctvom tretej osoby, a to na náklady Zhotoviteľa, alebo (ii) požadovať primeranú zľavu z Ceny. 
16.2.5	Zmluvné strany sa výslovne dohodli, že na účely tejto Zmluvy sa za primeranú zľavu z Ceny rozumie čiastka zodpovedajúca nákladom, ktoré by Objednávateľ musel vynaložiť za účelom odstránenia predmetnej vady.

Článok 17	Zodpovednosť a sankcie

17.1	Všeobecné ustanovenia  
17.1.1	Každá Zmluvná strana zodpovedá za škodu, ktorá vznikne druhej Zmluvnej strane alebo tretej osobe v dôsledku porušenia jej povinností vyplývajúcich z tejto Zmluvy.
17.1.2	Zmluvná strana nezodpovedá za škodu, ak bola spôsobená nedostatkom súčinnosti, na ktorú bola druhá Zmluvná strana povinná, alebo konaním, nekonaním alebo opomenutím druhej Zmluvnej strany.
17.1.3	Náhrada škody nezbavuje Zmluvnú stranu povinnosti splniť svoje záväzky podľa tejto Zmluvy alebo Právnych predpisov.
17.1.4	Akékoľvek nepresné, neúplné, nepravdivé alebo zavádzajúce vyhlásenie Zhotoviteľa v tejto Zmluve sa považuje za porušenie právnej povinnosti Zhotoviteľa a zakladá zodpovednosť Zhotoviteľa za škodu spôsobenú Objednávateľovi v súvislosti s týmto porušením právnej povinnosti.
17.2	Vyššia moc 
17.2.1	Žiadna Zmluvná strana nie je zodpovedná za škody ani nie je v omeškaní s plnením povinností podľa tejto Zmluvy, ak k takejto škode alebo omeškaniu dôjde v dôsledku prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by táto Zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala („Vyššia moc“). 
17.2.2	Za prekážky Vyššej moci sa považujú najmä živelné pohromy, vojny, štrajky, vzbury, povstania, akty štátnej moci, objavy archeologických nálezov na stavenisku, avšak iba za predpokladu, že Zmluvná strana postihnutá udalosťou Vyššej moci poskytne druhej Zmluvnej strane bez zbytočného odkladu písomné oznámenie o situácii, uvádzajúce všetky relevantné informácie, a pod podmienkou, že postihnutá Zmluvná strana vynaloží maximálne úsilie a podnikne všetky adekvátne kroky k prekonaniu týchto prekážok v plnení Zmluvy a bude pokračovať v jej plnení ihneď po skončení pôsobenia takejto príčiny alebo okolnosti z vyššej moci.
17.2.3	Pokiaľ okolnosť Vyššej moci pretrváva dlhšie ako šesť (6) mesiacov, zaväzujú sa Zmluvné strany rokovať a vynaložiť maximálne úsilie na dosiahnutie vzájomnej dohody o otázkach ďalšieho postupu so zreteľom na predmetnú Zmluvu a na aktuálne záujmy Zmluvných strán. V prípade, že sa v priebehu dvoch (2) mesiacov od začatia rokovania nedosiahne dohoda, je Objednávateľ oprávnený odstúpiť od tejto Zmluvy.
17.3	Odškodnenie
Zhotoviteľ sa zaväzuje:
17.3.1	odškodniť Objednávateľa za akékoľvek škody, sankcie alebo nároky tretích osôb uplatnené voči Objednávateľovi v súvislosti so zhotovovaním Diela alebo jeho akejkoľvek časti Zhotoviteľom, s vadami Diela alebo ktorejkoľvek jeho časti, alebo za porušenie povinností Objednávateľa, ktoré bolo spôsobené z dôvodov na strane Zhotoviteľa; 
17.3.2	odškodniť Objednávateľa za akékoľvek škody, sankcie alebo nároky tretích osôb uplatnené voči Objednávateľovi v súvislosti s právami duševného vlastníctva, ktoré bol v zmysle tejto Zmluvy povinný vysporiadať Zhotoviteľ;
17.3.3	odškodniť Objednávateľa v ostatných prípadoch uvedených v tejto Zmluve. 

17.4	Úroky z omeškania
Ak sa niektorá zo Zmluvných strán dostane do omeškania so splnením jej splatného peňažného záväzku, je druhá Zmluvná strana oprávnená požadovať od Zmluvnej strany v omeškaní zaplatenie úrokov z omeškania v zákonnej výške. Tým nie sú dotknuté prípadné iné nároky oprávnenej Zmluvnej strany z titulu omeškania, vrátane nároku na náhradu škody.

17.5	Zmluvné pokuty
17.5.1	Objednávateľ je oprávnený požadovať od Zhotoviteľa zaplatenie zmluvnej pokuty v nasledovných prípadoch:
a)	ak Zhotoviteľ riadne oznámené vady Diela neodstráni v dohodnutej dobe, má Objednávateľ nárok na zmluvnú pokutu vo výške 300,- EUR za každý aj začatý deň omeškania a každú vadu až do ich odstránenia;
b)	ak Zhotoviteľ vykoná zmenu subdodávateľa v rozpore s bodom 8.6.5 tejto Zmluvy, má Objednávateľ nárok na zmluvnú pokutu vo výške 2 000,- EUR za každé jedno porušenie,
c)	ak Zhotoviteľ neuposlúchne pokyn Objednávateľa na skoordinovanie postupu prác s tretími osobami v zmysle bodu 8.8.1 tejto Zmluvy, má Objednávateľ nárok na  zmluvnú pokutu vo výške 5 000,- EUR za každé jedno porušenie,
d)	ak Zhotoviteľ nebude akceptovať úpravu Časového harmonogramu prác Objednávateľom v zmysle bodu 8.8.2 tejto Zmluvy, má Objednávateľ nárok na zmluvnú pokutu vo výške 5 000,- EUR, a to za porušenie každého zápisu v harmonograme stavebných prác samostatne
e)	ak  Zhotoviteľ poruší povinnosť zhotoviť Dielo v zmysle bodu 5.1. tejto Zmluvy  v rozsahu a termíne určenom vo Výzve na plnenie,  má Objednávateľ nárok na zmluvnú pokutu vo výške 2 000,- EUR za každé jedno porušenie povinnosti v zmysle bodu 5.1 tejto Zmluvy, a to za každý aj začatý deň omeškania,
f)	ak Zhotoviteľ poruší niektorú z povinností týkajúcu sa nakladania s odpadmi vyplývajúcu z bodu 8.7 tejto Zmluvy, má Objednávateľ nárok na zmluvnú pokutu vo výške 200,- EUR za každé jedno porušenie povinnosti a každý aj začatý deň omeškania,
g)	 ak je Zhotoviteľ v omeškaním s plnením povinnosti vypratať  časť Staveniska, má Objednávateľ nárok na zmluvnú pokutu vo výške 300,- EUR za každý aj začatý deň omeškania
17.5.2	Právo Objednávateľa na úplnú náhradu škody spôsobenej porušením zmluvného záväzku, na ktorú sa vzťahuje zmluvná pokuta, zostáva nedotknuté.

Článok 18	Trvanie a skončenie Zmluvy

18.1	Dohoda
Zmluva môže byť ukončená písomnou dohodou Zmluvných strán ku dňu dohodnutému v tejto dohode. 
18.2	Odstúpenie
18.2.1	Táto Zmluva môže byť ukončená odstúpením od Zmluvy zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov, ktoré stanovuje zákon (najmä podľa § 19 Zákona o verejnom obstarávaní) alebo táto Zmluva.
18.2.2	Zmluvné strany majú právo odstúpiť od tejto Zmluvy v nasledujúcich prípadoch:
a)	Začatie konkurzného alebo reštrukturalizačného konania na majetok Zmluvného partnera alebo zamietnutie takéhoto konania z dôvodu nedostatku majetku, skončenie podnikania, vstup do likvidácie, rozhodnutie o zrušení spoločnosti;
b)	Druhá Zmluvná strana stratila oprávnenie na podnikanie;
c)	Okolnosti preukázateľne nasvedčujú tomu, že druhá Zmluvná strana nie je schopná plniť svoje povinnosti a záväzky podľa tejto Zmluvy.
18.2.3	Objednávateľ je oprávnený odstúpiť od tejto Zmluvy v nasledujúcich prípadoch:
a)	Porušenie ustanovenia bodov 8.5.2, 8.6.9 a/alebo 8.6.5 tejto Zmluvy Zhotoviteľom.
b)	Omeškanie Zhotoviteľa so začatím zhotovenia časti  Diela o viac ako päť (5) pracovných dní;
c)	Omeškanie Zhotoviteľa so zhotovovaním, dokončením alebo odovzdaním jednotlivých časti  Diela definovaných doručenými Výzvami na plnenie o viac ako päť (5) pracovných dní ;
d)	Zhotoviteľ napriek písomnému upozorneniu vykonáva práce v rozpore s pokynmi Objednávateľa, resp. touto Zmluvou alebo dokumentáciou, neodborne, nekvalitne, prípade používa nevhodné alebo iné než schválené Materiály,
e)	Zhotoviteľ opakovane poruší príslušné ustanovenia týkajúce sa bezpečnosti a ochrany zdravia a požiarnej ochrany na stavenisku;
f)	Zhotoviteľ nevyhotovuje zápisy do stavebného denníka alebo zápisy v stavebnom denníku sú nepravdivé alebo neúplné
g)	Porušenie povinnosti Zhotoviteľa odstrániť reklamované vady na Diele v stanovenej lehote; 
h)	Nesplnenie kvalitatívno-technických parametrov a podmienok realizácie Diela určených Východiskovými podkladmi, Právnymi predpismi, Povoleniami a touto Zmluvou a jej prílohami;
i)	V rámci rokovaní medzi Zmluvnými stranami nedôjde k riešeniu závažného problému v záležitosti týkajúcej sa zhotovenia Diela, reklamácie vád, alebo iných podstatných záležitostí ani do troch (3) mesiacov od vzniku problému a jeho predloženia na rokovanie;
j)	Okolnosť Vyššej moci pretrvávajúca dlhšie ako šesť (6) mesiacov a nedosiahnutie vzájomnej dohody o otázkach ďalšieho postupu v priebehu nasledujúcich dvoch (2) mesiacov od začatia rokovaní podľa bodu 17.2.3 tejto Zmluvy;
k)	Nepredloženie poistnej zmluvy alebo zánik poistenia podľa Článku 15 Zmluvy;
l)	Podstatné alebo opakované porušenie iných povinností podľa tejto Zmluvy zo strany Zhotoviteľa, za predpokladu, že Zhotoviteľ nezjedná nápravu tohto stavu ani v primeranej lehote, ktorú mu za týmto účelom poskytol v písomnej výzve Objednávateľ.
18.2.4	Zhotoviteľ je oprávnený odstúpiť od tejto Zmluvy v prípade vzniku niektorej z nasledovných udalostí:
a)	Omeškanie Objednávateľa so zaplatením peňažných plnení na základe tejto Zmluvy napriek dvojnásobnej písomnej výzve stanovujúcej celkovú dodatočnú lehotu v trvaní minimálne šesťdesiat (60) dní po uplynutí pôvodného dátumu splatnosti;
b)	Pozastavenie vykonávania Diela alebo niektorých jeho častí Objednávateľom podľa bodu 8.8.1 tejto Zmluvy po dobu trvajúcu viac ako šesť (6) mesiacov.  
18.2.5	Účinky odstúpenia nastanú okamihom doručenia písomného oznámenia o odstúpení druhej Zmluvnej strane. 
18.2.6	V prípade odstúpenia od tejto Zmluvy zo strany Objednávateľa je Zhotoviteľ povinný uhradiť Objednávateľovi náklady potrebné na zakonzervovanie Diela a náklady, ktoré vzniknú v dôsledku omeškania realizácie Diela.
18.2.7	V prípade odstúpenia od tejto Zmluvy zo strany Objednávateľa je Zhotoviteľ povinný vypratať časť staveniska vrátane všetkých zariadení, dočasných budov a konštrukcií najneskôr do siedmich (7) dní od doručenia písomného oznámenia Objednávateľa o odstúpení Zhotoviteľovi. V prípade, že tak Zhotoviteľ neurobí, je Objednávateľ oprávnený na náklady Zhotoviteľa odstrániť časť staveniska sám alebo zabezpečiť jeho odstránenie treťou osobou, pričom nenesie žiadnu zodpovednosť za škodu na odstránených veciach.
18.3	Vysporiadanie vzájomných práv po skončení Zmluvy
18.3.1	Časť Diela zhotovená do skončenia Zmluvy zostáva vo vlastníctve Objednávateľa.
18.3.2	Zhotoviteľ je povinný do siedmich (7) dní odo dňa skončenia Zmluvy protokolárne odovzdať Objednávateľovi dokončené časti Diela, existujúce Doklady o Diele, dokumenty, ktoré mu boli odovzdané zo strany Objednávateľa a všetky dokumenty, ktoré vytvoril, zhromaždil alebo mal k dispozícií v súvislosti so zhotovovaním Diela.
18.3.3	Objednávateľ uhradí oprávnené a riadne preukázané náklady Zhotoviteľa vynaložené do dňa skončenia Zmluvy na základe detailného súpisu všetkých prác, činností, výkonov a dodávok zrealizovaných Zhotoviteľom do skončenia Zmluvy. 
18.3.4	Skončením Zmluvy nezanikajú nároky Zmluvných strán na náhradu škody alebo zmluvné pokuty podľa tejto Zmluvy, ani nároky z vád Diela a zo záruky.
18.4	Zmena osoby Zhotoviteľa
18.4.1	V prípade, ak nastane/nastanú dôvod/dôvody na odstúpenie od tejto Zmluvy zo strany Objednávateľa vymedzené v tomto článku Zmluvy, je Objednávateľ oprávnený vykonať zmenu Zmluvy spočívajúcu v zmene osoby Zhotoviteľa, a to nahradením pôvodného Zhotoviteľa (ďalej len „Pôvodný zhotoviteľ“) novým Zhotoviteľom v súlade s § 18 Zákona o verejnom obstarávaní. Zmenu v osobe Zhotoviteľa je Objednávateľ oprávnený vykonať vo forme písomného dodatku k tejto Zmluve, uzatvoreného medzi Objednávateľom a subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na ďalšom mieste v poradí v rámci Verejného obstarávania (ďalej len „Nový zhotoviteľ“). Ustanovenia bodov  8.6.9, 22.5 a 22.6 Zmluvy tým nie sú dotknuté. Na vysporiadanie plnení medzi Pôvodným zhotoviteľom a Objednávateľom sa primerane aplikujú ustanovenia bodu 18.3 tohto článku Zmluvy. Na vysporiadanie plnení medzi Novým poskytovateľom a Objednávateľom sa dodatkom vykonajú primerané úpravy Zmluvy.
18.4.2	Pôvodný zhotoviteľ je povinný za účelom zmeny Zmluvy podľa bodu 18.4.1 tohto článku Zmluvy poskytnúť najneskôr v lehote do 10 pracovných dní Objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Zmluvy do okamihu zmeny v osobe Zhotoviteľa, odovzdať Objednávateľovi všetky potrebné informácie a dokumenty v súvislosti s dodaným plnením podľa Zmluvy tak, aby nedošlo k vzniku škody.
18.4.3	V prípade porušenia povinnosti Pôvodného zhotoviteľa podľa bodu 18.4.2 tohto článku Zmluvy (neposkytnutie súčinnosti) vzniká Objednávateľovi nárok na zaplatenie zmluvnej pokuty zo strany Pôvodného zhotoviteľa vo výške 5 000,- EUR (slovom „päťtisíc“ EUR) za každý deň omeškania. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

Článok 19	Zodpovední zástupcovia

19.1	Zodpovední zástupcovia sú osoby oprávnené zastupovať Zmluvné strany v súvislosti s plnením tejto Zmluvy (ďalej jednotlivo len „Zodpovedný zástupca“ alebo spoločne „Zodpovední zástupcovia“). Konanie alebo pokyny Zodpovedného zástupcu príslušnej Zmluvnej strany v rozsahu, v akom sú predpokladané touto Zmluvou, sa považujú za konanie alebo pokyny tejto Zmluvnej strany, pokiaľ daná Zmluvná strana neinformuje druhú Zmluvnú stranu o opaku, alebo ak sa Zmluvné strany nedohodnú inak.
19.2	Objednávateľ vymenoval nasledujúcich Zodpovedných zástupcov Objednávateľa:
Ing. Slavomír Koiš - odborný stavebný dozor, 
Ing. Radoslav Šottník - koordinátor stavebných prác, 
Ing. Zuzana Bujalková - projektová manažérka.
19.3	Zhotoviteľ vymenoval nasledujúcich Zodpovedných zástupcov Zhotoviteľa:
[stavbyvedúci-●].
19.4	Zmluvné strany sú povinné si navzájom oznámiť vymenovanie, odvolanie alebo zmeny v osobách Zodpovedných zástupcov a ich kompetenciách.
19.5	Zodpovední zástupcovia sú povinní uskutočňovať pravidelné stretnutia podľa potreby a dohody Zmluvných strán za účelom informovania a koordinácie postupov Zmluvných strán a prijímať ďalšie kroky pre dosiahnutie cieľov tejto Zmluvy. 

Článok 20	Doručovanie

20.1	Pokiaľ táto Zmluva výslovne nestanoví inak, všetky podstatné oznámenia a iná korešpondencia podľa tejto Zmluvy musia byť vyhotovené v písomnej forme a budú sa považovať za riadne doručené ktorejkoľvek Zmluvnej strane, keď sa doručia (i) osobne, alebo zašlú (ii) doporučenou poštou alebo (iii) kuriérskou službou alebo (iv) emailom, ak táto Zmluva túto možnosť pripúšťa, a to  na kontaktné údaje uvedené v záhlaví tejto Zmluvy a v tomto Článku Zmluvy, alebo ktoré budú oznámené druhej Zmluvnej strane.
20.2	Zmluvné strany sa zaväzujú navzájom si oznámiť všetky potrebné kontaktné údaje a bezodkladne akúkoľvek zmenu týchto kontaktných údajov.
20.3	Všetky úkony urobené písomne sú účinné okamihom ich doručenia Zmluvnej strane, ktorej sú adresované.
20.4	Písomnosť sa bude považovať za doručenú aj vtedy, ak nebude prevzatá Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Bez ohľadu na akékoľvek iné ustanovenie tejto Zmluvy, zásielka sa považuje za doručenú dňom odmietnutia prevzatia zásielky adresátom, pričom vykonanie pokusu o doručenie písomnej zásielky sa preukáže vyhlásením kuriéra, alebo, v prípade doporučenej zásielky, dňom udaným poštou na návratke
20.5	Pre Objednávateľa budú všetky oznámenia, výzvy a iná korešpondencia podľa tejto Zmluvy doručované nasledujúcim osobám na nasledujúce adresy a čísla:
Kontaktná osoba:	Ing. Radoslav Šottník a Ing. Zuzana Bujalková
Tel.:			+421 944 636 525; +421 905 834 189
e-mail:			radoslav.sottnik@rtvs.sk, zuzana.bujalkova@rtvs.sk
Adresa: 		Rozhlas a televízia Slovenska, Mlynská dolina, 845 45 Bratislava
alebo na akékoľvek iné adresy a  čísla, ktoré budú Zhotoviteľovi písomne oznámené spôsobom uvedeným v tomto Článku Zmluvy.

20.6	Pre Zhotoviteľa budú všetky oznámenia, výzvy a iná korešpondencia podľa tejto Zmluvy doručované nasledujúcim osobám na nasledujúce adresy a čísla:
Kontaktná osoba:	[●]
Tel.:			[●]
e-mail:			[●]
Adresa: 		[●]
alebo na akékoľvek iné adresy a čísla, ktoré budú Objednávateľovi písomne oznámené spôsobom uvedeným v tomto Článku Zmluvy.

Článok 21	Spolupráca

21.1	Zmluvné strany sa zaväzujú vyvinúť maximálne úsilie, ktoré je od nich možné spravodlivo požadovať za účelom poskytnutia si vzájomnej pomoci a spolupráce pri realizácii a plnení tejto Zmluvy. 
21.2	V prípade vzniku akýchkoľvek prekážok, alebo omeškaní, alebo existencie akýchkoľvek okolností, ktoré by mohli mať nepriaznivý vplyv na povinnosti Zmluvných strán podľa tejto Zmluvy, sa Zmluvné strany zaväzujú navzájom informovať a podniknúť akékoľvek úkony potrebné k vyriešeniu vzniknutej situácie
21.3	Zmluvné strany súhlasia, že prijmú akékoľvek ďalšie, aj výslovne neupravené,  opatrenia, ktoré budú prípadne potrebné alebo žiaduce na realizáciu účelu Zmluvy na základe podmienok obsiahnutých v Zmluve.

Článok 22	Ostatné dojednania

22.1	Táto Zmluva oprávňuje a zaväzuje Zmluvné strany a ich príslušných právnych nástupcov a dovolených postupníkov.
22.2	Pokiaľ táto Zmluva neurčuje inak, Zmluvné strany sú oprávnené postúpiť alebo inak previesť práva, nároky alebo pohľadávky z tejto Zmluvy na tretiu osobu len s predchádzajúcim písomným súhlasom druhej Zmluvnej strany.
22.3	Ak nie je v Zmluve dohodnuté inak, každá Zmluvná strana znáša svoje vlastné náklady a výdavky, ktoré jej vznikli v súvislosti s rokovaním, uzavretím a plnením tejto Zmluvy a záležitosťami, ktoré Zmluva predpokladá.
22.4	Zhotoviteľ je oprávnený započítať voči Objednávateľovi akékoľvek svoje pohľadávky vyplývajúce z tejto Zmluvy len na základe vzájomnej dohody.
22.5	Zhotoviteľ vyhlasuje, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora. 
22.6	Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci zhotoviteľ [●], IČO: [●]. Vedúci zhotoviteľ podľa predchádzajúcej vety je oprávnený vykonávať fakturáciu ceny v mene zhotoviteľov, a tiež je za zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

Článok 23	Záverečné ustanovenia

23.1	Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade s príslušnými právnymi predpismi. Zmluvu zverejní Objednávateľ.
23.2	Táto Zmluva sa riadi právnym poriadkom Slovenskej republiky a vykladá sa výlučne podľa právnych predpisov Slovenskej republiky. Práva a povinnosti Zmluvných strán, ktoré nie sú upravené v tejto Zmluve, sa riadia ustanoveniami Obchodného zákonníka.
23.3	Táto Zmluva so všetkými jej ustanoveniami a prílohami predstavuje úplnú dohodu Zmluvných strán o predmete Zmluvy a nahrádza všetky predchádzajúce rokovania a písomné alebo ústne dohody medzi Zmluvnými stranami, pokiaľ ide o predmet Zmluvy. 
23.4	Akékoľvek zmeny, úpravy, doplnenia alebo dodatky k Zmluve musia mať podobu písomného očíslovaného dodatku podpísaného oboma Zmluvnými stranami na jednom dokumente, v opačnom prípade sú tieto následné zmeny, úpravy, doplnenia alebo dodatky k Zmluve neplatné.
23.5	Ak sa ktorékoľvek ustanovenie tejto Zmluvy stane alebo bude považované za neplatné, neúčinné alebo nevykonateľné, ostatné ustanovenia tejto Zmluvy tým nebudú dotknuté a zostanú platné, účinné a vykonateľné v plnom rozsahu, ktorý právny poriadok umožňuje. Zmluvné strany sa týmto zaväzujú nahradiť neplatné, neúčinné alebo nevykonateľné ustanovenia novými, ktoré budú svojim významom čo najbližšie významu ustanovení, ktoré sa stali neplatnými, neúčinnými alebo nevykonateľnými.
23.6	Akékoľvek spory, ktoré vzniknú z tejto Zmluvy, vrátane sporov o jej platnosť, výklad alebo ukončenie, budú prednostne riešené zmierom a v dobrej viere. Spory, ktoré nebudú medzi Zmluvnými stranami urovnané podľa predchádzajúcej vety, sa s konečnou platnosťou vyriešia na vecne a miestne príslušnom súde v Slovenskej republike.
23.7	Táto Zmluva bola vyhotovená v dvoch vyhotoveniach, pričom každá Zmluvná strana obdrží jedno vyhotovenie tejto Zmluvy.
23.8	Zmluvné strany vyhlasujú, že si text Zmluvy prečítali, v plnom rozsahu porozumeli jej obsahu, ktorý je pre ne dostatočne určitý a zrozumiteľný a vyjadruje ich slobodnú a vážnu vôľu bez akýchkoľvek omylov, a že ju neuzatvárajú v tiesni a ani za nápadne nevýhodných podmienok pre ktorúkoľvek Zmluvnú stranu, na znak čoho ju týmto vlastnoručne podpisujú.
23.9	Neoddeliteľnú súčasť tejto Zmluvy tvoria nasledujúce prílohy:
Príloha č. 1: Opis predmetu zákazky  a Zoznam ekvivalentných výrobkov/produktov/ materiálov predložený Zhotoviteľom do Ponuky
Príloha č. 2: Cena Diela a termín zhotovenia Diela
Príloha č. 3: Kontrolný a skúšobný plán
Príloha č. 4: Denný harmonogram 
Príloha č. 5: Zoznam Subdodávateľov 

V .........................., dňa: ………........		V Bratislave, dňa: ………........	
Za Zhotoviteľa:			Za Objednávateľa:	

			
......................................................
		......................................................
PhDr. Jaroslav Rezník
generálny riaditeľ
Rozhlas a televízia Slovenska	

Príloha č. 1: Opis predmetu zákazky a Zoznam ekvivalentných výrobkov/produktov/ materiálov predložený Zhotoviteľom do Ponuky

Príloha č. 2: Cena Diela a termín zhotovenia Diela

Príloha č. 3: Kontrolný a skúšobný plán

Príloha č. 4: Denný harmonogram

Príloha č. 4: Zoznam Subdodávateľov